Deutsche Schule San Alberto Magno ARDITURRIKO MEATEGIAK 2016 | Deutsche Schule San Alberto Magno\nARDITURRIKO MEATEGIAK 2016\n24 Eka 2016\nEkainaren 7an Arditurrira joan ginen 4. DBHko ikasle-irakasleok. Helburua: erromatarren garaiko meategiak eta haien ingurunea bisitatzea eta, horrela, euskal kultura hobeto ezagutzea.\n10:00ak aldera heldu ginen, eguzkipean, Arditurriko paraje ederrera. Gida bat lagun, ordu t´erdiz ibili ginen mendian gora, eta, Aiako Harriaren itzalpean, naturaz bertatik bertara gozatzeko eta hari buruz zenbait bitxikeria ikasteko aukera izan genuen: ibaiak nola sortzen diren, zuhaitzek hazteko zenbat denbora behar duten, gurean zein landare dagoen… Liztor asiarren habia bat eta igel bat ere ikusi genituen eta izan zen, nola ez, beroari aurre egiteko ibaian freskatu zenik!\nArditurri inguruan ibili ondoren, meategira sartu ginen. Gehienontzat lehendabiziko aldia zen horrelako leku batean sartzen ginela, eta esperientzia zirraragarria izan zen. Lurraren erraietako iluntasunean, mendez mende irrist egin eta egiten duten ur tantaz inguratuta, erromatarrek nahiz XIX. mendeko langileek mineralak lortzeko nola lan egiten zuten irudikatzen ahalegindu ginen: baliabide eskasia, nekea, beldurra, hotza…\nBestetik, meategietan duela gutxira arte ustiatu dituzten mineralei eta beren ezaugarriei buruz ikasi genuen; horrela, astunenak zeintzuk diren erakutsi ziguten, zein erreakzio kimiko eragiten duten, gaur egun zertarako erabiltzen ditugun…\nLaburbilduz, naturaren eta gizakiaren arteko harreman estu bezain antzinakoa ezin hobeto islatzen duen lekua dugu Arditurri, gure kulturaren eta historiaren adierazgarri bizi eta bikaina. Horren kontzientzia genuela itzuli ginen, pozik, ikastetxera.


Proiektuen betetze maila | Zumaia Bizitzeko Da\nHirigintza eta lurralde antolamentua\n01. Hiri Antolamendurako Plan Orokorra (HAPO) idatzi eta onartzea. Datozen urteetarako Zumaiaren ezaugarriak eta lurralde antolamendua definitzen ditu plan honek, eta herritar eta eragileekin batera idatzi, eztabaidatu eta onartzea da asmoa. 50% 50%\n02. Kirol portuko saneamendu lanak egitea, ingurua arazketa sarera lotzeko. 10% 10%\n03. Artadiko saneamendu lanak egitea, ingurua arazketa sarera lotzeko. 100% 100%\n04. Oikiako saneamendu lanak egitea 100% 100%\n05. Santiago Hondartzan zerbitzuetarako (komunak…) eraikina egokitzeko lanak egitea. 50% 50%\n06. Estazio auzoko plan integrala idaztea, bizilagunekin batera. 10% 10%\n07. Erkibe eraikinarentzako erabilera egokiena erabaki eta datorren legealdirako gaiari hasiera emateko argipenak egitea. 10% 10%\n08. Kofradiako eraikinarentzat erabilera egokiena zein den aztertzea, datorren legealdian beharrezko lanak aurrera eramateko. 10% 10%\n09. Udal lokalen zerrenda eguneratzea eta herriko elkarteek dituzten beharrekin bateragarritasunak bilatu. 10% 10%\n10. Estazio auzoaren eskaeren barruan, espaloiak zabaldu 50% 50%\n11. Estazio auzoko plan integrala idatzi bitartean, tren geltokirako bidean hiritartzea. 50% 50%\n12. Larretxoko bizilagunekin, auzoko plan integrala idaztea (irisgarritasuna, igogailu berria, espaloiak…). 100% 100%\n13. “Zumaia irisgarria” herritar taldeak egindako txostenean jasotzen diren lan txikiak egiten joatea, oztopoa arkitektonikoak ezabatzeko. 30% 30%\n14. Oikiako bidegorria egin dezan Gipuzkoako Foru Aldundiarekin harremanak abiatu eta aukerak aztertzea. 10% 10%\n15. San Jose auzoko etxebizitzetan igogailuak jartzeko azterketa egitea. 60% 60%\n16. Etxebizitza hutsen egoeraren azterketa diagnosia egitea. 100% 100%\n17. Eusko Jaurlaritzako etxebizitza sailarekin hitzarmena izenpetzea, besteak beste ASAP, Bizigune edo Gaztelagun programak Zumaian zabaltzeko. 100% 100%\n18. Etxebizitza hutsak merkatura ateratzeko, etxebizitza bulegoa zabaltzea. Etxejabeen eta Jaurlaritzaren ASAP eta Bizigune programen arteko bitartekaritza egiteko langile batekin. 80% 80%\n19. Erabilera turistikoko alokairura bideratzen diren etxebizitzak arautzeko ordenantza idaztea, horien egoera legezkoa izan dadin eta urte osoko alokairura bideratzen diren etxe kopurua hazteko. 50% 50%\n20. Etxabe eta lokalak etxebizitza bihurtzeko araudia eguneratzea. 100% 100%\n21. Torreagako etxebizitza babestuen promozioa eraikitzea. 25% 25%\n22. Puntanuetan alokairuko eta babestutako etxebizitza promozio berri bat eraikitzeko prozesua bideratzea. 25% 25%\n23. Alokairurako diru laguntza eredu berria egin eta martxan jarri, hartzaile kopurua zabaltzeko. 100% 100%\n24. Datorren legealdira begira, alokairurako parke publikoa osatzen hasteko aukerak aztertu. 25% 25%\n25. Coworking edo elkarlan zentroa martxan jartzea, eredua mankomunitatearekin adostuta. Auto enplegurako eta ekonomia sozial eraldatzailerako formazioa eta sinbiosi aukerak martxan jarri. 25% 25%\n26. Merkatari txikientzako laguntzak aztertu, merkatari elkartearekin batera. 100% 100%\n27. Ostalaritzako terrazen eta komertziotako erakustokien ordenantza eguneratzea. 100% 100%\n28. Lehen sektoreari bultzada emateko, azoka biziberritzeko aukerak aztertu eta martxan jartzea. 10% 10%\n29. Lehen sektorearekin elkarlana, baserritarren proiektuak kontsumitzea bultzatzeko ekimenak aztertu (esne makinaren ezarpena…) 25% 25%\n30. Udal Brigada handitzea: Igeltsero ofizial bat eta peoi bat kontratatzea. 100% 100%\n31. Azpikontratatuta dauden hainbat udal zerbitzu publifikatzea. 50% 50%\n32. Udaleko plantillan behar diren langile berriak sartzea: administrari bat, bi gizarte langile eta pertsonaleko teknikaria. 100% 100%\n33. Udaltzaingoaren eraikina eraberritzea. 100% 100%\n34. Udal Brigadaren eta Udaltzainen ibilgailu flotak berritzea. 100% 100%\n35. Udal langileen egonkortzerako eman daitezkeen pausuak ematen hastea, behin behinekotasun tasa jaisteko. 100% 100%\n36. TAO zerbitzua hobetzen joatea, herritarrekin batera eta beraien ekarpenei erantzunda. 100% 100%\n37. Zumaian zuntz optikoaren sare publikoa eratzea, etxe guztietara iristeko eta udalari sarearen erabilpenagatik ordainduta konpainia guztiek erabilgarri izan dezaten, konpetentzia handituz prezioak jaisteko. Zuntz optikoa auzoetara ere iristeko neurriak hartuko dira. 90% 90%\n38. Gizarte larrialdietara zuzendutako apartamentuen kokapenerako eraikin egokia bilatzea. 40% 40%\n39. Etxebizitza sozialak sortzeko eraikinak bilatzea (Branka moduko erabilera izango dutenak). 100% 100%\n40. Nazioarteko lankidetzarako euskal fondoarekin hitzarmena sinatzea. 100% 100%\n41. Gizarte zerbitzuetan iraungita dauden kontratuak berritu eta egokitzea. 50% 50%\n42. Apustu etxeak arautzeko ordenantza egin. 50% 50%\n43. Migranteen harrera protokoloa idatzi. 100% 100%\n44. Pobrezia arriskuan dauden pentsiodunentzat diru laguntzak jasotzeko aukera berriak sortzea. 100% 100%\n45. Nagusientzako eguneko arreta zerbitzu berri bat martxan jartzea, menpekotasun arriskuan edota menpekotasun balorazio baremoan 25-39 arteko puntuazioa duten herritarrei autonomia eusten laguntzeko. Ohiko bizi ingurunean jarraipena egiteko eta isolamendu egoerak konpondu eta gizarteratzea laguntzeko eskainiko da zerbitzu hau. 100% 100%\n46. Bakarrik bizi direnen etxez etxeko jarraipen zerbitzua jartzea. 0% 0%\n47. Haurreskola berria eraikitzea, Arrangoletako behin behineko egoerarekin amaitzeko. 60% 60%\n48. Ludoteka kanpoko aterpea egitea. 0% 0%\n49. Hizkuntza eskola ofizialak bere zerbitzuak Zumaian ere eman ahal izateko aukerak aztertzea. 20% 20%\n50. Herri Eskolako gurasoekin batera sukalde eta jantokia berritzeko beharrezko laguntza eta lanak aurrera ematea. 60% 60%\n51. Udako bi urteko haurren zaintza zerbitzua bermatzea. 100% 100%\n52. Txiribuelta elkarteari aurreko legealdian aginduta moduan lokala uztea. 100% 100%\n53. Zumaia Oinherri herri hezitzaileen sarean sartzea, eta herri hezitzaile izatera bidean pausoak ematea. 100% 100%\n54. Oikiako eskolako patio berria egitea, auzotarren eskaerak aintzat hartuta. 100% 100%\n55. Haur parkeak berritzea. 50% 50%\n56. Herri Eskolako Aita Mari eraikineko patioa berritzea, gune estalia eta elementu naturalak gehituz. 100% 100%\n57. Mojaxarren komentua eraberritu eta kulturgune bat jartzea, besteak beste musika, dantza eta antzerki eskola berria eta areto balioanitza jasoko dituena. 20% 20%\n58. Aita Mari zinemaren jabetza eskuratu, eta beharrezko egokitzapenak egitea. 50% 50%\n59. Musika eskolaren kudeaketa eraberritzea eta egokitzea. 100% 100%\n60. Liburutegiaren ordutegia zabaltzea, zerbitzua hobetzeko. 100% 100%\n61. Gaztetxola handitzeko aukera aztertzea. 25% 25%\n62. Gazteen parte hartzerako eta beraien ekimenerako, sormenerako, autoenplegurako edo herrigintzarako proiektuak sustatzea 30% 30%\n63. Udalean euskararen erabilerarekin lotutako Bikain ziurtagiria lortzea. 100% 100%\n64. Udal barruko euskararen erabilerak gora egiteko kudeaketa plana egitea. 0% 0%\n65. Euskararen erabilera handitzea helburu duten proiektuak eta programa zehatzak aurrera eramatea. 50% 50%\n66. Euskarazko eskualdeko komunikabideei diru laguntzak handitzea. 100% 100%\n67. Kiroldegiko igerilekua handitzea, ikastaroetarako gela berriak ateratzea eta kantxaren egoera hobetzea. 20% 20%\n68. Kiroldegiaren kudeaketa-esleipena berritzea. 0% 0%\n69. Itsas Kiroldegian berrikuntza lanak egitea. 0% 0%\n70. Piraguistek neguan entrenatzeko ibaira begirako fokoak ipintzea. 100% 100%\n71. Kirol teknikaria kontratatzea. 100% 100%\n72. Moilaberriko estazio zaharra eraberritu eta erabilera berrietarako martxan jartzea (Turismo bulegoa, Zumaiako Industria Ondarearen museoa…). 40% 40%\n73. Turismo mahaia martxan jarri eta funtzionamendu erregular bat finkatzea, eraginkorra izan dadin. 80% 80%\n74. Algorri interpretazio zentroaren materiala berritzeko Aldundiarekin adostasuna lortu eta esleipena egitea. 0% 0%\n75. Komentuko aterpetxea egokituko da, kudeaketa modu egokiena erabaki eta martxan jartzea. 25% 25%\n76. Puntanuetako hezegunea berreskuratzea. 0% 0%\n77. Puntanuetako kutsatutako lurrak garbitzeko beharrezko izapideak bultzatzea. 50% 50%\n78. Urola ibaian pantalan berriak jartzea. 50% 50%\n79. Gune berdeen zuzendaritza plana eta ordenantza idaztea. 70% 70%\n80. Biotopoaren kudeaketa planeko neurriak martxan jartzea, Aldundiarekin elkarlanean. 10% 10%\n81. Paroleko pistina naturala garatzeko Kosta Agintaritzarekin harremanetan jarri eta proiektua idaztea. 10% 10%\n82. Haizeola posibleak bilatu eta errekuperatzeko indusketak martxan jartzea. 0% 0%\n83. Energia diagnostikoa egin eta bertan ezartzen diren pausuak ematea, optimizazio energetikoarekin eta energia berriztagarriekin lotuta. 100% 100%\n84. Urolako Itsasadarreko Plan Berezian jasotako ekintzak pixkanaka aurrera eramaten hasi. 10% 10%\n85. Herriko argiteria LEDetara aldatzeko lanekin jarraitzea 80% 80%\n86. Udal teknikariei eta zinegotziei formakuntza feminista saioak eskaintzea. 100% 100%\n87. Indarkeria matxistaren inguruan Udaltzainei protokolo eta formakuntza feministak azaltzeko saioak eskaintzea. 100% 100%\n88. Sexu jazarpenari aurre egiteko udal protokoloa landu. 10% 10%\n89. Udalean lana eta bizitza pertsonala uztartzeko dauden aukerak aztertu (telelana eta bestelako kontziliazio aukerak) eta martxan jartzea. 100% 100%\n90. Berdintasunaren udal ordenantza idaztea. 10% 10%\n91. Emakumeen* etxea martxan jartzea, horretarako lokal aproposena eskaini eta egokituz. 100% 100%\n92. Liburutegian txoko feminista sortzea. 100% 100%\n93. Emakumeek Zumaiako historian izan duten papera ikusarazteko ikerketa beka lerroa ireki. 100% 100%\n94. Hezkidetza programa integrala osatu herriko eragileekin. 50% 50%\n95. Genero identitatea eta sexu aniztasunari buruzko lan-lerroa martxan jartzea 100% 100%\n96. Malen Etxearekin elkarlanean, zaintza lanaren inguruko kontzientziazio kanpainak eta ekimenak martxan jartzea. 50% 50%\n97. Gizonek maskulinitatea lantzeko espazioak sustatzea 100% 100%\n98. Parte hartze ordenantza idatzi, herritarren partaidetzarako eredua zehazteko 40% 40%


Expogrow 2016 | Kanabis azoka bat baino askoz gehiago | Otro sitio más de Sitios de expogrow.net\nSponsor Festival Música\nHorarios Generales, Música, Foro del Cannabis, Actividades...\nViernes 16 de Septiembre de 9:30h-14:30h\nJornada para EXPOSITORES Y PROFESIONALES del sector cannabico\nPide ya tu acreditación para Expogrow\nMuchachito, EL Langui, Biga Ranx (Fr), Tomasito, Sara Lugo (Fr)...\nToda una programación musical entorno al Cannabis\nTomando como eje central el debate de la normalización del Cannabis\nCopa Cannabica Expogrow\nIndica, Sativa, Autofloreciente, extracciones...\n¿Quien se llevara la preciada Oveja Betzi?\nIrailean Expogrow azokaren edizio berria egingo da, cannabis kulturaren egutegiko hitzordu garrantzitsuenetako bat. Azokak 165 stand izango ditu guztira, eta nazioarteko 180 enpresen berrikuntza eta nobedadeak egongo dira ikusgai bertan, besteak beste, Espainiako, Herbehereetako, AEBtako, Frantziako, Britainia Handiko, Alemaniako, Australiako, Suediako, Irlandako, Italiako eta Txinako enpresen eskutik.\nCANNABISAREN NAZIOARTEKO V. FORUM SOZIALA\nRenovatio fundazioarekin batera, Cannabisaren Nazioarteko V. Forum Soziala antolatu du, Cannabisaren alorreko Espainiako zein nazioarteko pertsonaia garrantzitsuenekin egingo diren eztabaida eta elkarrizketak oinarritzat hartuta. Hitzaldi guztiak doakoak eta nahi duenarentzat irekiak izango dira, eta irailaren 16an (ostirala) eta irailaren 17an (larunbata) izango dira Ficobako auditoriumean.\nKontzertuak eta gainerako animazio ekitaldiak kanpoaldean izango dira, 7.000 m2-ko azaleran. Zuzeneko emanaldiak 19:00etatik aurrera izango dira, Green House Seed-ek babestutako karpan. Muchachito, Biga Ranx, El Langui eta Inna Modja dira Expogrow azokako V. Musika Jaialdian parte hartuko duten artistetako batzuk.\nKANPOALDEA ETA EKINTZAK\nExpogrow azokaren bosgarren edizio honetan beira putz-egileen nazioarteko erakustaldia, Haizearen Tunela, Slackline-a, graffiti eremua, Monkey Dub Corner eszenatokia, eta Alchimia gamelu lasterketak egongo dira ikusgai kanpoaldean.\nIkus aurkezpen bideoa\nFicoban (Gipuzkoako Erakustazoka) ospatuko da Expogrow, Irunen (Euskadi). Frantziako mugatik 200 metro baino gutxiagora dago kokatuta, Donostiako nazioarteko aireportutik 2 kilometrora, eta Bilbotik ordubete baino gutxiagora autoz… Beraz, lau garraiobide garrantzitsuenak erabiliz iris zaitezke Expogrow-era; hau da, hegazkinez, trenez, autobusez edo autoz.\nOso erraza da Ficobara autoz iristea, eta gainera, aparkalekua doakoa da. Gogoan izan compartir coche erabil dezakezula merkeago bidaiatzeko eta CO2 igorpenak murrizteko! Madrildik 4:40ra, Bartzelonatik 5:40ra, Gasteizetik 1:25era, Bilbotik 1:20ra eta Donostiatik 20 minutura.\nAlsa konapiniarekin Madrildik Ficobara etor zaitezke: Avenida Américatik eta T4tik abiatzen dira autobusak (6-7 ordu, ~35€) Bartzelonan, Barcelona Nord eta Barcelona Sants geltokietatik abiatzen dira autobusak. Gasteizetik ere abiatzen dira Alsa autobusak (1h30-2 ordu, ~10-16€) Bilbotik ere bai, zehazki, Gurtubay kaletik (2-3 ordu, ~10-20€). Donostian bazaude, E26 autobusa har dezakezu, 2 orduz behin, 35min, ~5-10€).\nRenfe erabiliz gero: Madrildik trenez etortzeko bi aukera dituzu: zuzenean Chamartin geltokitik, edo tren aldaketa bat eginez Atocha geltokitik (6-8 ordu ~20€) Bartzelonatik, Barcelona Sants geltokitik irteten da trena (5-7 ordu ~20€) Gasteizetik (1-2 ordu) (~20€), Bilbotik (1-2 ordu) (~20€) edo Donostiatik (20 minutu) ere trenak iristen dira Irunera.\nDonostiako aireportua (EAS) da gertuen dagoena, zehazki, Irundik 2 kilometrora. Aireportutik trenak eta autobusak maiz irteten dira Irunera iristeko. Hegaldiak Madrildik (ordubete) eta Bartzelonatik (ordubete) Vueling konpainiarekin.\nErakusketari izan nahi al duzu?\nEz ezazu galdu negozio aukera hau eta erreserba ezazu zure stand-a denak agortu baino lehen.\nEGUN BETETA DAUDEN STAND-AK 85%


Administrazio Publikoentzako eta erakundeentzako berariazko zerbitzuak\nLehenago azaldutako aholkulartza-zerbitzu guztiak administrazio publikoei eta erakundeei ere ematen zaizkie.\nEta gainera, zerbitzu hauek administrazio publikoei eta erakundeei bakarrik ematen zaizkie:\nTokiko planak egitea\nTokiko planak egitea hainbat gairi buruz: gizarte-zerbitzuak, kultur zerbitzuak, bake-heziketa, gazteria, inmigrazioa, boluntariotza eta berdintasuna, besteak beste.\nDiagnostikoa dute oinarri plan horiek, aldez aurretik egin ez bada ere. Diagnostikoa eta plana bera egiteko erabiltzen den metodologia parte hartuzkoa da. Tokiko planak estrategikoak izaten dira eta segidako kudeaketa-planetan hedatu ohi dira. Laguntza teknikoak, maiz, lehen kudeaketa-plana egitea barne hartzen du.\nLehiaketen, laguntza-deialdien eta abarren oinarriak taxutzea\nLehiaketa publikoen nahiz egitasmoei laguntzeko deialdien oinarriak egitea.\nDeialdia egiten duen erakundearen orientazioak hartzen dira oinarri, oinarriak egiteko eta balorazio-sistema taxutzeko (irizpideei puntuazioak ematea), eta irizpideei dagokienez ekarpen teknikoak egiten dira.\nEgitasmoak balioetsi eta horien jarraipena egitea (sistemak taxutu eta balorazioak eta jarraipenak egitea)\nEgitasmoak balioesteko sistemak taxutzea, administrazio publiko, finantza-erakunde, fundazio eta beste erakunde pribatu batzuentzat. Irizpideak zehaztuko dira, eta balorazioa egiteko beharrezko tresnak (balorazio-fitxak) eta euskarriak (datu-baseak) taxutuko dira. Maiz, lan honek, irizpideen arabera oinarriak eta puntuazio-sistemak egitea barne hartzen du. Egitasmoei jarraipena egiteko sistemak ere taxutu eta jarraipena egiteko tresnak (jarraipenerako fitxak) eta euskarriak egiten dira.\nEgitasmoen balorazioak eta jarraipenak egiten dira adminsitrazio publikoentzat, finantza-erakundeentzat...\nErakundeek emandako dokumentazioa oinarri hartuta egiten dira balorazioak, eta balorazio-txostena egin ohi da, datu-baseko euskarrian gehienetan. Jarraipenak elkarrizketen bidez egiten dira, eta jarraipen-txostena ere egin ohi da, datu-baseko euskarrian gehienetan. Bi kasuotan, balorazioan eta jarraipenean, egitasmo bakoitzari dagozkion txostenak ez ezik, baloratutako erakundeak eta egitasmoak azaltzeko txostenak ere egiten dira, ondorio orokorrak ateraz.\nBalorazioaren eta jarraipenaren edukiak, lehiaketen oinarriekin edo diru-laguntzen deialdiekin bat etortzen dira, eta, edonola ere, egitasmoa finantzatzen duen erakundearekin ituntzen dira, eta erakundean edo egitasmoan jar dezakete arreta, edota laguntza-deialdiei buruzko iradokizunak bildu.\nArauak egiteko laguntza teknikoa (araugintza)\nLegeria konparatuzko ikerketak egitea (legeria bildu eta aztertzea) eta, hala eskatuz gero, legeen atalen proposamentak egitea.\nZenbaitetan, proposamenekin batera aurretiko ikerketa (inkestak, elkarrizketak edo beste teknika batzuk oinarri dituena) egiten da.\nIdazkaritza teknikoak kudeatzea\nIdazkaritza teknikoen helburu nagusia, bertaratzen diren Batzordearen funtzionamendua erraztea da, eta, azken beltzean, Batzordearen helburuok lorraraztea. Horretarako, Batzordearen saioak dinamizatzea du eginkizun nagusi, esaterako, administrazio-lanak egiten (hala nola, kideak izendatzea edo deialdiak eta aktak idaztea), Batzordeak erabakiak hartzeko eskatzen duen informazioa eta dokumentazioa ematea, eta Batzordeak mahaigaineratutako proposamenak kudeatzea, proposamen horiek gauzatzea erraztearren.\nInformazio gehiago: administracionespublicas@fundacionede.org


Clínica Isturitz Botox - Clínica Isturitz\nDenboraren joanak eta keinuketak berak, adb. bekokia zimurtzen denean, aurpegiko giharrek espresioko zimur dinamikoak izenarekin ezagutzen diren zimurdurak eragitea dakarte.\nBotox-a injekzio txiki-txikitan ematen da eta honek, muskuluaren eragina ahuldu eta zimurrak arindu egiten ditu, ondorengo egunetan ia desagertzeraino iritsi arte.\nKontuan hartu behar da, gomendagarria dela 6 hilero edo, saio berri bat ematea, hondar-efektuak edo pazientearen keinuketan aldaketak egotea saihesteko.\nBestalde, sor daitezkeen hematomak ahal den heinean ekiditeko helburuarekin, tratamendu homeopatiko bat ezartzen zaio pazienteari.


NINGBO MH THREAD INDUSTRY GROUPk 12 urte daramatzan hari eta brodatutako hari fabrikatzeko josteko fabrikazioa. Orain MHk hiru industria gune ditu 120,000m-rekin2 Landare-eremua, 1900 langileak, eta makina estandar altuekin eta fabrikazio-kudeaketa zorrotzarekin hornitutako ekipamendua, kalitate eta fidagarritasun handiko bezeroak hornitzen ditugu.\nMH Jantzigintza Thread Industria ekoizten duen prozesua barne: haria spining, tindaketa, bihurri, embalaje eta probak. Urteko ekoizpen ahalmena 30000 + tonua da. Gure produktua biribildutako eta poliesterrezko poliesterrezkoak barne, nylonezko eta poliesterrezko geruza zizelatuak, tamaina eta zehaztapen desberdinetan eskuragarri dauden bezero guztien beharra asetzeko. MH josteko haria jantzi, jantzigintza, alfonbrak, etxeko moda, industria, ontziak eta bestelako jostailuak fabrikatzen dituzten fabrikatzaileen mundu mailako hornitzailea da, mundu osoko bezeroek ongietorria dute kalitate oneko prezio lehian.\nMH Embroidery Thread Industry-k spinning, dyeing, moldaketa eta moldaketa produkzio-lerro oso bat dauka, produkzio puntuala bermatuz, rayon brodatutako hari eta poliesterrezko hariaren produktuen kalitate bikaina lortzeko. Gure ekoizpen ahalmena 10000 + tonua da. Intentsitate handia, pareta, kolore ona, helduleku leuna eta kolorearen bizkortasuna bezeroei hornitzen zaizkigionak dira.


Vitoria-Gasteizko Udalaren web-orria - Sektore Kontseiluak herritarrek parte hartzeko kanal gisa Gasteizko udalerrian\nHerritarren Partaidetzari Buruzko Arautegi Organikoa Gasteizko Udalean\nTokiko gobernua modernizatzeko neurriei buruzko abenduaren 16ko 57/2003 Legea(Beste leiho batean irekiko da) parte-hartze Organoak diren Gizarte Kontseilua eta Iradokizunetarako eta Erreklamazioetarako Batzorde Berezia eratzeko.\nToki Erregimenaren Oinarriak Arautzen dituen apirilaren 2ko 7/1985 Legea,(Beste leiho batean irekiko da) Iradokizunetarako eta Erreklamazioetarako Batzorde Bereziari esleitutako egitekoak biltzen dituena.\nEspainiako Konstituzioaren(Beste leiho batean irekiko da) 29. artikulua, eskatzeko eskubidea baliatzeko.\nBotoa emateko(Beste leiho batean irekiko da) eskubidearen baldintzak; herri-ekimenerako eskubidea baliatu ahal izateko ezinbestean bete behar dira baldintza horiek.\nTokiko Araubideko Oinarriak arautzen dituen apirilaren 2ko 7/1985 Legean(Beste leiho batean irekiko da) jasotzen da herri-kontsultarako eskubidea. Herri-kontsultarako eskubidea erreferendumei dagokien indarreko legediari jarraiki(Beste leiho batean irekiko da) gauzatu behar da.\nVitoria-Gasteizko Udaleko Udalbatzaren Araudi Organikoa.\nKontseilu sektorialen barne araudia:\nGarapen lankidetzarako Kontseilua\nOsasun eta Kontsumo Kontseilua\nHirugarren Adinekoen Kontseilua


Euskadiko Autonomia Erkidegoko Lurralde-Antolamenduaren Artezpideak (LAA/DOT artezpideak) Gobernu-Kontseiluak onartu zituen behin betiko otsailaren 11ko 28/1997 Dekretuaren bidez (EHAAn 1997ko otsailaren 12an argitaratuta) eta Dekretu horren akatsak zuzentzeko maiatzaren 27ko 127/1997 Dekretuaren bidez (EHAAn 1997ko ekainaren 4an argitaratuta).\nDokumentuaren 22. Kapituluan, LAA/DOT artezpideak aplikatzeko arauak zehazten dira; eta horren 2. atalean izaera loteslea duten arauak eta izaera orientatzailea baino ez dutenak bereizten ditu. Izaera loteslea duten xedapenak berehala aplikatu beharrekoak dira indarrean jartzen direnetik aurrera, nahiz eta udal plangintza xedapen horietara gerora egokitu.\nUdal-plangintzarako orientabideak eta erreferentzi puntuak honako ataletan jasotzen dira: LAA/DOT artezpideen 2.2.II - Lurralde Eredua ataleko e) puntuan; 2.2.III - Ongizate eta Berrikuntzarako Lurralde Ekimenak ataleko e) puntuan; eta 2.2.IV - LAA/DOT artezpideak Aplikatzeko Gakoak eta Erreferentziak ataleko e) puntuan.\n22. Kapitulu bereko 5. atala udal plangintza LAA/DOT artezpideetara egokitzeari buruzkoa da. Bertan zehazten denez, LAA/DOT artezpideak onetsi ondoren lurralde-antolamenduko tresnak formulatu eta onesteko prozesu bat irekiko da. Era honetan LAA/DOT artezpideetan udalerrien plangintzarako adierazten diren zehaztapen horiek Lurraldearen Antolamendurako Zatiko Planen eta Lurraldearen Antolamendurako Arloko Planen bitartez garatu eta zehaztuko dira. Udalerriek dituzten plangintzak egokitu egin beharko dituzte aipatutako zehaztapen horietara; eta edozein kasutan ere, Artezpide hauek indarrean sartzen diren unetik aurrera, Euskal Autonomia Erkidegoko udalerrietako plangintza orokorren berrikuspen orok LAA/DOT artezpideetako zehaztapenetara egokitu izana egiaztatu beharko du bere onespenerako.\n‹ 2.1.1.- Esparru orokorreko legeak, arauak behin betiko onartutakoan indarrean zeudenak aldatu ditzaketenak. gora 2.1.3.- Arrasate-Bergarako (Debagoieneko) Lurraldearen Zatiko Plana (LZP plana) ›


Metro t'erdiko ohitura - - Guaixe.eus\nYolanda Olasagarre 2020-07-03 08:19\nBeti izan da ohituren aldaketa gauza konplikatua eta erronka handia. Horretan gaude orain, beste ohitura batzuk hartu behar ditugu, eta azkar, COVID19a kontrolpean izateko, hori da behintzat adituek, isildu gabe, esaten digutena.\nMetro t’erdiko distantzia horretarako baldintzak daudenean, bete betetzen dugula esanen genuke, baldin eta kanpoko zein barruko kontrola badugu; baina, oro har, metro t’erdian huts egiten dugu neurria norberaren interpretazioaren esku uzten denean. Hortxe ohiturekin topo egiten dugu. Jakin badakigu ohiturak aldatzeko alde zein kontra jokatzen duten faktoreak ditugula. Esate baterako, lagun talde batean gehienek metro t’erdiko araua ezartzen badute, errazagoa izanen da neurri horren garrantzia ikusten ez dutenek bete dezaten lortzea eta ohitura aldaketa egitea. Baina, kontrakoa ere gertatzen da, batzuek arduraz jokatu nahi izatea eta lagunkideek pertsona hori beldurtitzat hartzea eta, noski, inork ez du beldurti itxura eman nahi; geroz, lehengo lepotik burua! Horrelakoetan geure baitan dugun nahasmena ikusten da: zer da arduraz jokatzea eta zer da beldurtia izatea.\nNire irudituaz metro t’erdiko ohituraren irakurketak ñabardurak eskatzen ditu, eta zenbait eremutan irakurketa horretan nahasi samar gabiltzala esanen nuke, esaterako: lagunartean, lagun talde zabaletan, familia zabalaren ospakizunetan, tabernetan, alegia, kanpoko kontrolik ez dugunean eta barrukoa behar denean. Apika, egoera horietarako jarraibide eta gomendio zehatzagoak ematea izan daiteke aurrerabidea gaitzaren zabalkundeari trabak jartzeko. Zenbat denbora komeni da maskararik gabe egotea jatetxe, taberna edo etxe batean gure ohiko eta gertuko lagunak ez direnekin elkartzen garenean?


HABE IKASBIL: Onintza Enbeita Bizkaiko Bertsolari Txapelketako irabazle\nOnintza Enbeita Bizkaiko Bertsolari Txapelketako irabazle\nBizkaiko Bertsolari Txapelketa irabazi duen lehen emakumea da Onintza Enbeita muxikarra. Etxahun Lekuerekin aritu da buruz burukoan.\nHunkigarria izan da osabak, Jon Enbeitak, txapela jantzi dion momentua. Amaierako agurrean, besteak beste, aitona Balendin izan du gogoan Onintza Enbeitak.\nAURKEZLEA. 843 puntu eta erdiagaz (erdirekin) 2018ko Bizkaiko Bertsolari Txapelketaren txapelduna, Onintza Enbeita Maguregi.\nKAZETARIA. Onintza Enbeita Maguregi, Bizkaiko Bertsolari Txapelduna. Historia egingo dugu: lehenengo aldiz emakume batek jantziko du txapela. Negar, eta bera ikusita, apurtxo bat gu ere hunkitu egiten gara, Igor.\nIGOR ELORTZA BERTSOLARIA. Bai, horixe. Eta ni asko poztu naiz, eta gero ikusi behar amaierako agurra kantetako (kantatzeko) gai izango dan (den).\nKAZETARIA Hortxe! Onintza, agur egiten. Oilo-ipurdia esaten zigun berak bere banakako bakarkako lan horretan, eta egia esan, oilo-ipurdia jarri digu Onintzak bukaera alde honetara. Seigarren finala Onintza Enbeita Maguregirentzat. Ze besarkada ederra, Miren Amurizarekin be (ere) bai. Abarkasekin be (ere) besarkada ederra, esaten aritu garelako hemen; lagunak dira guztiak, eta hemen denek irabazten dute, ezta?\nAURKEZLEA Bizkaiko bertsogintzan erreferente nabarmena, Jon Enbeita Ealo.\nKAZETARIA Jon Enbeita, Bizkaiko bertsolaritza aipatzean, Jon Enbeita pentsatu behar: a ze besarkada ederra! Osaba alde batetik, iloba bestetik. Balendin Enbeita handiak irabazi zuen lehenengo aldiz Bizkaiko Txapelketa hau, semeak ere irabazita, orain ilobaren txanda iritsi da: enbeitatarrak oholtza gainean.\nIGOR ELORTZA BERTSOLARIA. Lehen esan dugu bertsolari saga handienetakoa dela, eta hemen dago erakusgarri. Orain dela 60 urte Balendinek irabazi duena gaur Onintzak.\nIKUS-ENTZULEAK. Onintza, Onintza…\nBalentin, zu izan zinen\ngurean lehen txapelduna,\ngero etorri zan osaben\nta lehengusuen eguna,\norain etxeko txikia\nbihotza ostu eutsuna;\nmakila eskuan dago\nerdi-negarrez tuntuna, (bis)\nhamasei urtetik plazan,\ngaur lora, bihar asuna,\nzuen altzoan egin na(i)z\nni neska bat ahalduna,\nsentidu arazi nozue\nhain etxekoa, kuttuna,\nplazaz plaza buelta(t)u nahi dot\njaso dodan maitasuna. (bis)\nMaialen, andre eta jabe\nHernaniarra andre eta jabe izan da aurtengo txapelketan, baita BECeko finalean ere.


Timothy Hunt, biokimikoa eta Medikuntzako Nobel Saria 2001 | Consumer\nTimothy Hunt, biokimikoa eta Medikuntzako Nobel Saria 2001\n«Zelula kantzerigenoen buruan sartzea lortu behar dugu»\nMinbiziaren aurkako ikerketak ez ditu terapiari dagokionez espero ziren emaitzak eman, eta horren arrazoia da, neurri batean, zientzialariek uste baino arazo konplexuagoa aurkitu dutela aurrera egin ahala. Hala ikusten du Timothy Hunt ikertzaile britainiarrak, 2001eko Medikuntzako Nobel saridunak, laurogeiko hamarkadaren hasieran zelula-ziklorako funtsezkoak diren proteinak aurkitzeagatik. «Ziklo zelularra aurkitu zenean, minbiziaren sendabidea genuela pentsatu genuen: nahikoa zen zikloa inhibitzea, eta kito. Baina, noski, orain badakigu hori errealitatetik oso urrun dagoela. Konplexutasun askoz handiagoa dugu aurrean», dio Hunt-ek. Elkarrizketa hau 1951tik Alemaniako Lindau hirian urtero egiten diren Nobel sarien eta ikertzaile gazteen arteko topaketetan egin zen.\nNola hasten da minbizia organismoan?\nAldaketa genetikoak, besterik gabe. Denbora guztian gertatzen dira mutazioak organismoan, eta harrigarria da, izan ere, dauzkagun milioika zelulekin, normalean 60 urte baino gehiago behar izaten ditugula minbizia garatzeko. Segur aski, eboluzioaren bidez hautatutako mekanismoei esker da, minbizirik izan ez dezagun ugaldu garen arte, baina ikaragarria da. Munduko toxikoena oxigenoa da: egunean 25.000 mutazio inguru eragiten ditu, DNAri sekulako kaltea. Minbizia oso erraz sendatuko litzateke, arnasa hartzeari utzita…\nHitzaldian esan duenez, minbiziaren aurkako borrokan egin diren aurrerapen gehienak mundu garatuan jendeak elikagai fresko gehiago jatearen ondorio dira. Badirudi zientzialariek eta medikuek ez dutela askorik lortu…\nAlde txarrean, berriz, tabakoak eragindako minbiziaren hazkuntza dago, izugarria eta erabat prebenitzekoa. Baina bai,[la comunidad científica]oraindik bide luzea dugu egiteko, erantzun gabeko galdera mordoa. Zelula kantzerigenoen buruan sartzea lortu behar da. Helmuga ahaztu eta norabide okerrera egiten duten zelulak dira. Tumoreak nola hazten diren ulertu behar dugu.\nTratamenduak ez dira oraindik eraginkorrak.\n«Salbuespenak salbuespen, gaur egun ez gaude orain dela hogei urte baino hurbilago minbizia sendatzetik»Minbizia sendatzeko tratamendurik onena kirurgikoa da oraindik, ahal bada. Egia esan, salbuespenak salbuespen, tratamendu farmakologikoek ez dute arrakasta handirik.\nKonpainiek beren botikak saltzen dituzte?\nArgi dago saldu egin behar dutela, eta niretzat ondo dago. Kapitalismoaren aurka ez daukat ezer. Baina bai, konpainiek puztu egiten dituzte botiken onurak. Bestalde, ulergarria da, onurak behar dituzte botika berriak ikertzeko. Botika berriak ateratzea oso zaila eta garestia da.\nKexu zara konpainia farmazeutikoek beren emaitzekin bat ez datozelako.\nEz zait gustatzen sekretismoa. Hain zuzen ere, patenteen funtsa da zure aurkikuntzak partekatu ahal izatea eta horregatik zerbait ordaintzea, zu zarelako autorea. Baina alderantzizkoa dirudi: sekretua sustatzen dute, besterik gabe.\nLeland Hrako. Hartwell zurekin partekatu zuen Nobel saria, eta etorkizun hurbileko aurrerapenek hobekuntzak ekarriko dituzte diagnostiko goiztiarrean, odol-analisi gisa, zenbait minbizi-markatzaileren presentzia adierazten dutenak. Ados zaude?\nHori litzateke egokiena, noski, amets bat. Gaur tumore jakin batzuetarako markatzaile batzuk ditugu. Baina oraindik oso gutxi dira, eta uste dut zaila dela bide horretan hobekuntza asko egotea, tumoreen aniztasuna izugarria baita. Minbizi bakoitza desberdina da, proteina gehiegi daude. Eta, gainera, tumoreek mutatu egiten dute, mugitzen den helburu bati egin behar diogu aurre.\nIkertzen hasi zinenean, espero zenuen antzeko konplexutasunarekin topo egitea?\nIkertzen hasi nintzenean ez nekien zer aurkituko nuen. Oraindik ez dakigu asko. Ikerketan lan egiteko modua ereduak egiten eta errealitatea ulergarri egiten saiatzea da. Garai batean, jendeak onkogeneez eta tumoreak iradokitzen zituzten geneez hitz egiten zuen, eta uste zuten dena hor amaitzen zela, bagenuen. Baina beti izan nituen arazoak horrekin; adibidez, onkogene batzuk zelula osasuntsuetan adierazten badituzu ez dute tumoreetara eramaten, beste gauza askotara baizik. Konplexutasun horrek zaildu egiten du egoerak aztertzea.\nBeraz, orain ez gaude orain dela hogei urte baino hurbilago minbizia sendatzetik.\nEz, ez gaude hurbilago. Hala ere, ez da zuzena minbizi guztiak gaixotasun bakar batean biltzea, zeren eta, egia esan, minbizi-leuzemia ia erabat sendagarria da, eta hori aurrerapen izugarria da, eta Gleevec ® (imatinib), adibidez, oso ondo dabil leuzemia mieloide kronikoaren aurka. Nire ustez, kasu batzuetan aurrerapen terapeutiko garrantzitsuak izango dira, eta etorkizuna, alde horretatik, bikaina izango da; baina epe luzera, ikuspegi zabalagoarekin, ez da hainbestekoa. Tratamenduen aurrean erresistente egiten diren tumore solido asko daude.\nAdituek espero dute, laster, minbiziari buruzko genoma edo EPIC bezalako proiektuek, Nutrizioari eta Minbiziari buruzko ikerketa epidemiologiko handi batek, datu garrantzitsu ugari sortzea. Horren aurrean, Tim Hunt eszeptiko samarra da. «Uste dut oraindik ez dakigula nola atera datu horietatik zerbait garrantzitsua. Jendeak uste du ezen, datu tonak biltzen badituzte, erantzuna nolabait hasiko dela, magiaz bezala». Richard Doll epidemiologo eta fisiologo britainiarra tabakoaren eta minbiziaren arteko harremana ikertzen hasi zeneko adibidea jarri du. Dollek 15.000 galdeketa bidali zizkien medikuei, egunean zenbat zigarro erretzen zituzten galdetuz, eta gero heriotzaren arrazoiari erreparatu zion.\nErretzen ez zutenen artean, biriketako minbiziren bat hiltzea espero zen, baina ez zen kasurik identifikatu. Egunero pakete bat erretzen zutenetatik asko hil ziren. Emaitzak argi zeuden bi urteren ondoren eta minbiziz hildako 200 mediku baino gutxiagorekin. «Ez dut uste gauza datu asko biltzea denik, galdera zuzena egitea baizik», dio Hunt-ek.\nbadugu hunt-eu minbizi premio nobel de medicina-eu tumoreak


Pazifikoko Hegoaldeko Uharteko Paradisuak jada ez du koronabirusik\nHasiera » Azken albisteak » Nazioarteko Azken Albisteak » Salomon Uharteak Azken Albisteak » Pazifikoko Hegoaldeko Uharteko Paradisuak jada ez du koronabirusik\nNazioarteko Azken Albisteak • Azken Bidaia Albisteak • kultura • Gobernuko berriak • Osasun albisteak • Berriak • Salomon Uharteak Azken Albisteak • Turismo • Bidaiaren helmuga eguneratzea • Travel Wire News • Joerak • Hainbat Albiste\nTurismo arduradunak alarma egoeran daude eta Solomon uharteko gobernuak eskatzen dituen prozedura guztiak jarraitzeko eskatu die.\nTurismoa Salomon Uharteetako Turismo Patronatua nahi zuten bisitariek hau jakiteko lekua da. Salomon Uharteak Coronavirus gabe gelditu ziren azken herrialdeetako bat izan zen. Hau aldatu egin da orain.\nGaur Salomon Uharteetako lehen ministroak, Manasseh Sogavare ohorezkoak, berretsi du aurretik COVID-19 gabeko herrialdeak birusaren lehen kasu positiboa erregistratu duela.\nAsteburuan nazioari zuzendu zitzaionean, lehen ministroak esan zuen kasu positiboa Salomon Uharteetara Filipinetatik aberriratzeko hegaldi batean itzulitako ikasle bat zela.\nSalomon Uharteetako Osasun eta Mediku Zerbitzuen Ministerioak (MHMS) dioenez, ikasleak birusaren aurkako negatiboa eman zuen Filipinetatik irten aurretik, ondoren positiboa izan zen Honiara iristean eta berehalako berrogeialdian jarri zuten.\n600,000 nazio ziurtatuta, lehen ministroak esan du ikaslea koarentenan mantenduko dela MHMS birusa erabat desagerrarazi den arte.\nEsperientzia benetan bakarrak eta benetako kulturak. Ezagutu antzinako zeremonia guneak eta ikasi bertakoengandik Salomonen ondare kultural aipagarria. Erosi ur berde urdinaren zuloetan lurperatutako II.\n"Protokolo eta funtzionamendu prozedura guztiak aktibatu dira, eta aurreko liners guztien kontaktuen trazaketa eta probak egiten ari dira", esan du lehen ministroak.\n"Gobernuak ondo daki arriskuak eta ziur nago kasu hau kudeatu eta eduki egingo dela.\nJosefa 'Jo' Tuamoto Tourism Solomons-eko zuzendari nagusiak tokiko industriari eskatu dio gobernuari laguntza osoa erakusteko birusari eusteko eta desagerrarazteko ahaleginetan.\n"Zenbat eta lehenago birusa eduki, orduan eta hobeto gaude eta gobernuaren atzean ehuneko 100 jarraitzen dugu eta egoera kudeatzeko egiten ari den guztiaren aldeko apustua egiten dugu", esan zuen.\n"Ziur gaude gure gobernuak orain arte hartutako neurriek eta herrialdeak kontrolatzen dituzten neurri zorrotzek nazioarteko bidaia helmuga seguruenetakotzat jotzeko posizio sendoan mantenduko gaituztela, eta batez ere australiar eta berrientzat Zelandarrak ".


Martin Ugalde galdezka | Kultura | Berria\nDonostiako 66. Zinemaldia. BASQUEWOOD\nMartin Ugalde galdezka\nItsua da ongien ikusten duena», esaten dio Elizabeth Macklin olerkariak Mikel Urdangarini Margolaria-n. Gallo dokumentalean, surflari itsu bat da protagonista: Aitor Francesena. Olatuak sentitu ez ezik, bizitza erraz ikusten du. Bizitzarako lezio bat baino gehiago ematen ditu surflari txapeldunak, bere ezizena izenburutzat duen filmean. Txikia, baina hunkigarria da Antonio Diaz Huertak zuzendutako lana. Begiak zabaltzeko aproposa.\nJose Manuel Pagoaga Peixoto-k ikusmena galdu zuen 1979an, atentatu baten ostean. Itzalen bat baino ez du ikusten gaur egun, baina argitasunez mintzatzen da Jainkoak ez dit barkatzen dokumental txundigarrian. Argi kontatzen du Lezo Urreiztieta lagunak zuen ametsa: Mexikoko Guadalupe uhartean Euskal Herri aske bat eraikitzea. Euzkadi Tropikala izena du Martin Ugaldek egindako elkarrizketetan oinarritutako lanaren zati horrek. Egunotan itzaletik irten da apur bat Urreiztietaren biografia: pirata, kontrabandista, gudari heterodoxoa, inork beretzat hartu ez zuen pertsonaia definiezina. Netflix Originals-en lehen euskarazko telesailerako ematen dute Martin Ugaldek grabatutako zintek —35 orduko elkarrizketak—. Josu Martinezek maisuki atera dio zukua audio material horri. Memoria historikoari helduta, nekez egingo du ikusle batek hainbeste barre dokumental batekin. Eta, irriarekin batera, jakingarriak atera. Sekulakoa da Lezo.\nAndoainen gordeta zeuden elkarrizketa zintetan film itsu bat zegoen, eta irudiz jantzi du dena Martinezek. Mota guztietako ikusleak gozarazteko moduan. Behin Urreiztietaren lilura pasatu zaidanean, Martin Ugalderen ahotsean hasi naiz pentsatzen. Galdetzeko moduaz, protagonistari gaietan bide emateko duen trebeziaz, kazetari senaz. Gehiegi itsutu gabe, esatera noa Ugaldek berak ere mereziko lukeela HBOren telesail bat.


Neguko maskaradak (Hiru paragrafotan) — dantzan.eus\nHemen zaude: Hasiera › Komunitatea › Josu Larrinaga Zugadi › Neguko maskaradak (Hiru paragrafotan)\n"Neguko maskaradez" hitz egiten dugunean, mendebaldeko Europako zati handi batean dauden eta urtearen hasieratik inauteri garai amaierara arte antolatzen diren jai-errituetako ospakizun batzuez ari gara. Bertan, erkidegoaren lurraldetasuna edo gizarte-kohesioa, auzotasun ona edo erosotasuna, erritu ilunak (naturaren emankortasuna edo berpizkundea) eta gazteria antolatua uztartu ohi dira. Musika edo zarata soinuduna, dantza eta teatralizazioa ezaugarri dituzten konpartsa nabar edo sinpleak antolatu ohi dira. Haietan, maskara zaratatsuak, larderiatsuak edo fustigatzaileak, piztia basatiak, irudi groteskoak, bizitza kolektiboaren egunerokotasuna antzezten duten pertsonaia kritikoak, hautsontziak eta/edo bide garbitzaileak ikus daitezke.\nHorrela, Bulgarian "Kukeri" zirraragarriak ditugu, zintzarri handiekin eta ezkontza, haurdunaldi basati eta erditze eszenekin batera. Valaisko kantonamendu frankofonoan (Suitza), neguko elurrarekin bat egiten dute "Tschäggättar" en irudi beldurgarri edo munstroek, armekin eta zintzarri zaparradak joaraziz. Umeen atzetik ibiltzen dira hala moduz, arpillera zakuez eginiko jantziekin ("les empaillés" de Evoléne). Italiako Alpeetan, aldiz, sudurluze kareta maltzurrak nabarmentzen dira, beren satira edo eztarriko oihu sakonekin.\nBestalde, Kantauri isurialdetik Portugaleraino, mota eta osaera guztietako "maskaradak" ospaltzen dira. Kantabrian, Silioko "Vijaneran" mota guztietako pertsonaiak aurki ditzakegu ("Zamarracos" soinudunak, "Galanes" saltarinak eta "madamas", "La pepona" eta abar). "Sidros o guirrios", bere makilekin ezker-eskuin saltoka, "Les comedies" antzerkiaz osatuta, funtsezkoak dira Asturiasko "Antroxu"-n eta "Antruejo"-n lehoiak edo zamoranoak. Laza, Veyrin eta Xinzo de Limiaren Orenseko triangeluaren Galiziako "Entroido" a, "pelikeiro", "zigarron" eta "pantaila"ren maskara zaratatsu eta zakarretik bereizten da. Portugalgo iparraldeak antzeko maskara zaratatsu eta "Entrudo" ren forma bitxien aukera zabala eskaintzen digu. Zer esan? Ez-inauterietarako garaia da.


Boto-txartela - Alex Uriarte - bizkaie.biz\nAlex Uriarte\t2019-11-13 16:57\nJoandako astegoiena zinez hotza etorren Madril aldean, baina nork jakin norainoko epela.\nHodeitsu egoan aroa, eta, bapatean, garrasi urratuen antzera lurraren kontra eztanda egiten eben tangada potoloak jausten ziran. Maite dot, kanpoko zaratea zerk ataraten daben ikusteko, balkoira urtetan zaren eszena uritar kostumbrista hori, eta orduantxe, burua atarata, aldameneko auzokoa gauza berbera egiten topetan dozuna, alegia, motibo baten bila, ondoren atzera be saloira sartzeko eta ze zoro dagoan eguraldia esateko.\nMaite dot jentea aztertzea, euren mobimentuei aurrea hartzea, guztiok ze bardinak garela leku-lekuan frogatzea, hori holan ez dala pentsau arren. Beharbada, fokua batzen gaituanaren ganean ipini ezkero eta ez, ostera, bereizten gaituanarengan, lasai asko bizi ahal izateko moduko toki bat topauko geunke.\nKontua da hotz handiaegin dabela Madrilen, baina, gero, norberak kalera urtetan eta, atoan, beroa igarten dau: berokia soberan dauka, metroak ito egiten dau. Eta ezin jakin zeri edo nori oratu. Domekan hauteskundeak izan dira: lehen ilusionau egiten eban berba horrek eta orain, barriz, aspertu. Dana dala, lehenengo aldia da posta bidezko botoa emon dodana. Lehen lau urterik behin egiten zan ekintza hau higatuta heldu jaku gure garaiotara, eta azken saiakerak nire udalerrian egin izan dodaz beti. Oraingo honetan, baina, ez; oraingoan herritik urrun samar harrapau nau dateak, eta horixe da, hain zuzen be, zita honi zeozelako emozinoa emoten deutsona. Horrezaz gan, bada mobiduteko beharrizan bat be; gauzak txarto egiten diranean, protestetako, gitxienez, arrazoi bat izateko bultzadea.\nHau idatzi izana ukatuko dot, dan-dana ukatuko dot, baina botoa emotea dagoan egitekorik ederrenetako bat dalakoan nago, oraindino be bere baliozkotasunaz fido naz, gutun bat kutxa baten sartzea lako ekintza arkaiko batek dan-dana erabagi leukeela sinisten dot. Manifestazinoak, amorruz beteriko mezuak, kantak eta olerki sozialak, lagun arteko uneetako alkarrizketa kritikoak, barriak ikusten isurtzen diran anpuluak… hori dala hauts hutsa baino ez da, botoa emoteko eskubidea betetan ez bada.\nNeure partetik, gauza bi atzemon dodaz: batetik, zinez erreza dala gauzak trakets egitea, baina benetan gatxa ondo burutzea. Hori dala-ta, ontasuna babesten eta txarkeria baztertzen ikasi behar dogula deritxot. Bigarrena, aldiz, norberak gura dauena zer dan jakitea, sarri, gatxa eta nahasia dala, eta horren pareko konplexua izan bide dala ganerakoakaz bat etortea, geure buruagaz be ados paretako gauza ez garenean. Hori bai, oso erreza da zer gura ez dogun jakitea: maite ez doguna, onargatxa subertetan jakuna.\nPremisa bi horreekaz bialdu neban postaz neure botoa; kasu haretan, urruneko lur baten nagoalarik zabalduko eban erabili neban gutuna, eta ez nintzan hurrago egongo nire boto-txartela behar zan lekuan sartu ebenean. Euria izan, eguzkitsu ageri ala ortzitik harriak jausi arren. Ze, nire eskumena da, nire poterea, nire ontasun-keinua, errefusa-keinua eta defensa-keinua. Zeuok be gauza berbera egin izana espero dot.


Évora - Wikipedia, entziklopedia askea.\n(«Evora» orritik birbideratua)\nPortugalgo barrutia Evora\n38°34′21″N 7°54′26″W / 38.5725°N 7.9072°W / 38.5725; -7.907238°34′21″N 7°54′26″W / 38.5725°N 7.9072°W / 38.5725; -7.9072\nPortel, Viana do Alentejo, Reguengos de Monsaraz, Redondo, Estremoz, Arraiolos eta Montemor-o-Novo\nChartres, Angra do Heroísmo, Vidigueira, Sines, Suzdal (en) , Island of Mozambique (en) eta Tønsberg\nÉvora (ˈɛvuɾɐ ahoskatua) Portugalgo hiria da, herrialdearen hegoko erdialdean dagoena. Evorako Barrutiko eta Alentejo eskualdeko hiriburua da. 2011ko erroldaren arabera 56.596 biztanle ditu. 1986an UNESCOk Gizateriaren Ondare izendatu zuen Évorako erdigune historikoa. Honetaz gain Europako herri zaharrenen sarean sartuta dagoen Portugalgo herri bakarra da.\n2.1 Erromatarren aroa\n2.2 Visigodoak eta mairuak\nZeltiarrek Ebora izena eman zioten, "hagina" (zuhaitza) esan nahi du. Hau da hipotesi onartuena baina beste batzuk ere badaude. Errmatarrek urrea ustiatu zuten Portugalgo meategietan eta aurum izenaren aldaera izan liteke, baina Évoran bertan ez zen urrerik, beraz ez da aintzat hartzen.\nErromatarren aroa[aldatu | aldatu iturburu kodea]\nBi mila urtetik gora dituen hiri zaharra da. Lusitania hegoaldean zeuden zeltiar leinuen hiriburu zen. K.a. 57 urtean erromatarrek konkistatu egin zuten eta Julio Zesarrek Liberalitas Julia (Julioren oparotasuna) izena ezarri zion, dena den Plinio Zaharrak bisitatu zuen eta bere Naturalis Historia liburuan Ebora Cerealis deitu zion inguruan gari soro zabalak baitzituen. Hainbat bideren lotunea izanik Evora handitu egin zen eta Iberiar Penintsulako hiri nagusien artean kokatu zen. IV mendean Quintianus apezpikuaren egoitza zen.\nVisigodoak eta mairuak[aldatu | aldatu iturburu kodea]\nVisigodoek erasotu zuten 584 urtean eta Leovigildo erregearen menpe gelditu zen. Katedral-hiri bihurtu zen, baina garai honetan hasi zen hiriaren gainbehera.\n715 urtean Tarik ibn Zijad mairuak konkistatu zuen eta Badajozko taifaren barnean gelditu zen. 1165 artean musulmanek agindu zuten bertan eta hiriak Yaburah ( يابرة) izena izan zuen. Hiria errekuperatzen hasi zen eskualdeko nekazaritza zentru bihurtu baitzuten eta gotorlekua eta meskita ere eraki baitzituzten. Gaur egun ere oso nabarmena da hiriaren egitura musulmana.\n1165 urtean Geraldo "Beldurgabeak" (Geraldo Sem Pavor) eraso sorpresa baten bidez hiria eskuratu eta Afonso Henriques errege kristauaren menpe gelditu zen. Erdi Aroan bertan izan zuten egoitza sarritan Portugalgo gorteak eta nobleek. Errege ezkontza ugari izan ziren bertan, bai eta Erresumarentzako garrantzitsuak ziren erabakiak hartu ere.\nKultura eta arte zentro garrantzitsua izan zen, XV mendean, Joanes III.aren garaian. Artista asko bizi izan ziren bertan, hala nola Nicolau Chanterene eskultorea, Cristóvão de Figueiredo eta Gregório Lopes margolariak, Manuel Cardoso eta Duarte Lobo musikariak, Duarte Galvão kronikaria eta Gil Vicente antzerkigilea. Aldi berean Portugalgo esklabu populazioaren gehiengoa Évoran zegoen XVI mendean.\n1540 urtean apezpiku egoitza bihurtu zen berriz eta 1559an Jesusen Konpainiak Portugalgo bigarren unibertsitatea ireki zuen, bestea Coimbrakoa zen. Maisu flamenkoak ekarri ziren, Nicolaus Clenardus (Nicolaas Cleynaerts) eta Johannes Vasaeus (Jan Was) besteak beste. XVI mendean Jesuitak Portugaldik bidaliak izan arren unibertsitateak bertan jarraitu zuen 1759an Pombalgo markesak itxi zuen arte.\n1808an soldadu portuges eta espainiarrek Évora defendatu nahi izan zuten frantziar tropen aurrean baina frantsesek garaitu eta hiria harpilatu zuten. 1834 urtean ere Gerra liberalen amaiera izan zen Évoran Mikel I.a errege absolutistaren gudarostea errenditu zenean.\n1986an UNESCOk Gizateriaren Ondare izendatu zuen Évorako erdigune historikoa.\nAlentejo eskuladeko lautada zabaletan dagoen muino batean kokaturik dago 300 metrotako altueran. Lisboa eta Badajoz arteko errepidean kokaturik dago, Portugalgo hiriburutik 140 kilometrotara eta Espainiako hiritik 80 km-ra.\nUrteak 1801 1849 1900 1930 1960 1981 1991 2001 2011\nBiztanleak 18.620 16.995 25.563 35.903 50.095 51.572 53.754 56.519 57.073\nAlentejoko hiri nagusia denez eskualderako nekazaritza eta zerbitzu erdigune garrantzitsua da. Unibertsitatea bertan dago bain eta Ospitale handia ere. Turismoa ere jarduera ekonomiko garrantzitsua da.\nÉvorako erdigune historikoa1\nÉvorako tenplu erromatarra.\n1986an UNESCOk Gizateriaren Ondare izendatu zuen Évorako erdigune historikoa. Izan ere aro desberdinetako hainbat monumentu aipagarri baititu:\nÉvorako tenplu erromatarra (II. m.)\nÉvorako katedrala (XII-XIII. m.)\nSan Frantzisko eliza (XV. m.): Famatua da bere hezurren kapera (Capela dos Ossos).\nÉvorako errege jauregiaren hondarrak\nAqua da Prata akueduktoa.\nHiritik 10-15 kilometro mendebaldera Paleolito garaiko monumentu megalitiko garrantzitsuak ditu.\nZambujeiroko trikuharri handia.\nÉvorako alde historikoaren ikuspegia.\nMozambike uhartea (Mozambike)\nHauetaz gain Europako herri zaharrenen sarean dago.\n(Portugesez) Evorako udalaren webgunea.\n1166an sortutako lekuak\nOrriaren azken aldaketa: 27 azaroa 2019, 01:06.


1947ko Kontxako Bandera - Wikipedia, entziklopedia askea.\n1947ko Kontxako Bandera\nHasiera 1947ko irailaren 2a\nAmaiera 1947ko irailaren 9a\n1947ko Kontxako Bandera (Banderaren 52. ekitaldia) urte honetako irailaren 2 eta 9an jokatu zen, eta Hondarribiak bere laugarren Kontxako Bandera eskuratu zuen, hamarkadako lauretatik hirugarrena.\nAurreko bi urteetako garailea izan zen Pedreñak parte ez hartzea erabaki zuen eta lau traineru gipuzkoarren arteko lehia izan zen. Orio bost segundoko aldeaz nagusitu zen lehenengo igandean baina hondarribiarrek bigarrenean hamar atera eta Bandera eskuratu zuten. Beste bi traineruak donostiarrak izan ziren, Esperanza eta Loiolatarra.\nBenetan bitxia da Hondarribiak bi egunetan denbora berbera markatu izana, 21:17:2/5.\nLoiolatarra (Donostia) San Nicolas\nLoyolatarra Domingo Mitxelena\n1 Hondarribia 21:17:2/5 21:17:2/5 42:34:4/5 -\n2 Orio 21:12:3/5 21:27:0/5 42:39:3/5 + 0:04:4/5\n3 Esperanza 22:31:0/5 21:44:0/5 44:15:0/5 + 1:40:1/5\n4 Loiolatarra 23:29:0/5 22:51:0/5 46:20:0/5 + 3:45:1/5\nPatroia: Beñardo Elduaien\nMultimedia: Flag of La Concha, 1947


Bréménil - Wikipedia, entziklopedia askea.\nAngomont, Badonviller, Montreux, Neuviller-lès-Badonviller, Parux eta Saint-Sauveur\n52 (%49.5) 57 (%54.3)\nBréménil Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 134 biztanle zituen.\n2007an Bréménil udalerrian erroldatutako biztanleak 134 ziren. Familiak 56 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 61 etxebizitza zeuden, 54 familiaren etxebizitza nagusia ziren, 4 bigarren erresidentzia ziren eta 3 hutsik zeuden. 60 etxeak ziren eta 1apartamentu bat zen. 54 etxebizitza nagusietatik 49 bere jabearen bizilekua ziren eta 5 alokairuan okupaturik zeuden; 4 etxek hitu gela zituzten, 12 etxek lau zituzten eta 38 etxek bost zituzten. 43 etxek euren parking plaza propioa zuten azpian. 28 etxetan ibilgailu bat zegoen eta 20 etxetan bat baino gehiago zituzten.\nBréménil udalerriko biztanleria-piramidea 2009an .\n2007an lan egiteko adina zuten pertsonak 73 ziren, horien artean 54 aktiboak ziren eta 19 inaktiboak ziren. 54 pertsona aktiboetatik 47 lanean zeuden (29 gizon eta 18 emakume) eta 7 langabezian zeuden (2 gizon eta 5 emakume). 19 pertsona inaktiboetatik 5 erretiraturik zeuden, 4 ikasten zeuden eta 10 "bestelako inaktibo" gisa sailkaturik zeuden.\n2009an Bréménil udalerrian 56 unitate fiskal zeuden, 141 pertsonek osaturik. Pertsona bakoitzeko diru-sarrera fiskalaren mediana urteko 16.692 euro zen.\n2000. urtean Bréménil udalerrian 5 nekazaritza-ustiategi zeuden.


Jaunak du behartsu nahiz aberats egiten, beheratzen eta goratzen;\nOso aberatsa zen Abram. Abere, zilar eta urre ugari zuen.\nNire herria hondatu egingo dut, aintzat hartzen ez nauelako. Zuk ez bainauzu aintzat hartu nahi izan, nik ere ez zaitut neuretzat apaiz hartuko. Zure Jainkoaren irakaspena ahaztu duzunez gero, nik ere ahaztu egingo ditut zure seme-alabak.\nJaunaren bedeinkazioak aberasten du, eta ezer ez gure nekeak gehitzen.\nZuzendaritza gabe, herria behera; aholkulari asko bada, orduan aurrera.\nJende xeheaz errukitzen denak Jaunari ematen dio eta berak itzuliko dio ordainsaria.\nEskuzabala bedeinkatua izango da bere ogia behartsuarekin banatzeagatik.\n Xuhurrak presa izaten du aberasteko; ez daki premia gorria datorkiola gainera. Zentzarazlea estimatuagoa da azkenean zurikeriaz ari dena baino. Gurasoei lapurtu eta «Ez da bekatu» dioena kriminalen pareko bihurtzen da. Gutizia handikoak liskarrak sorrarazten; konfiantza Jaunarengan duena asebetea izango. Bere buruaz fidatzen dena zentzugabea da, zuhurtziaz jokatzen duena onik aterako. Behartsuari ematen dionak ez du ezer faltako, ez ikusiarena egiten dionak madarikazioa ugari.\nDaviden salmoa. Jaunarena da lurra eta bertan dagoena, mundua eta bertan bizi direnak;\n Erromes-kanta. Begiak mendietara ditut jasotzen: nondik etorriko ote zait laguntza? Jaunarengandik datorkit laguntza, zeru-lurrak egin zituenagandik.\n Jesusek erantzun: —Izan sinesmen Jainkoarengan! Benetan diotsuet: Norbaitek esaten badio mendi honi: «Ken hadi hortik eta amildu itsasora», eta mendiari agindu diona gertatuko dela zalantzarik gabe sinesten badu, halaxe gertatuko zaio.\n Izan kontuan urri ereiten duenak urri biltzen duela, eta oparo ereiten duenak bildu ere oparo biltzen. Eman beza bakoitzak bere kontzientzian erabaki duena, baina ez gogo txarrez eta behartuta bezala, alai ematen duena maite baitu Jainkoak. Eta ahaltsua da Jainkoa, era guztietako dohainak zuei oparo emateko, zeuentzat denetik nahikoa izanik, egintza on guztietarako sobera izan dezazuen,\n «Izan ere, zuetako nork, dorrea egin nahi badu, ez ditu aldez aurretik eseri eta gastuen kontuak ateratzen, bukatzeko adina ba ote duen ikusteko? Bestela, zimenduak hartu ondoren bukatu ezin izango balu, ikusiko luketen guztiek barre egingo liokete, esanez: “Honako hau eraikitzen hasi huen eta ezin izan dik amaitu”.\n Eta ordaina hartzekotan bakarrik ematen baduzue maileguz, zer esker on zor zaizue? Bekatariek ere aurreratu ohi diote elkarri, beste hainbeste hartzekotan. Ez! Zuek maitatu etsaiak, egin ongi eta eman maileguz ordainari begiratu gabe: handia izango da zuen saria eta Goi-goikoaren seme-alaba izango zarete, ona baita bera esker txarreko eta gaiztoentzat. Izan zaitezte errukitsuak, zuen Aita errukitsua den bezala.\n Entzun orain, zuek, aberatsok! Egin negar eta aiene, gainera datozkizuen zoritxarrengatik. Ustelak jota daude zuen aberastasunak, eta sitsak janda zuen jantzi dotoreak. Herdoilak jota daude zuen urre-zilarrak, eta herdoil hori izango duzue lekuko zeuen kontra, eta suak bezalaxe jango du zuen haragia. Auzi aurreko azkenak diren egunotan pilatu dituzue aberastasunak.\n Jaunak esan zion Abrami: «Utzi zeure lurra, zeure ahaideak eta zeure aitaren etxea eta zoaz nik erakutsiko dizudan lurraldera. Nazio handi eginen zaitut. Ospetsu bihurtuko dut zure izena. Bedeinkatuko zaitut, eta bedeinkazio-iturri izango zara. Bedeinkatzen zaituena bedeinkatu egingo dut; madarikatzen zaituena, berriz, madarikatu. Zure bitartez bedeinkatuko ditut lurreko herri guztiak». Abiatu zen, beraz, Abram, Jaunak agindu bezala. Hirurogeita hamabost urte zituen Harandik atera zenean. Berekin hartu zituen bere emazte Sarai, iloba Lot, Haranen lortutako ondasunak eta erositako esklaboak. Hala, Kanaan aldera jo zuten. Kanaanera iritsi zirenean, Abramek lurraldea igaro zuen Sikem deritzan lekuraino, Moreko arteraino. Kanaandarrak ziren garai hartan bertako bizilagun. Jauna agertu zitzaion Abrami eta esan zion: «Hau da zure ondorengoei emango diedan lurraldea». Eta aldarea eraiki zion bertan Abramek agertu zitzaion Jaunari. Handik, mendi aldera jo zuen, Betel-en ekialdera. Han kokatu zuen oihal-etxola, Betel mendebaldera eta Ai ekialdera zituela. Beste aldare bat eraiki eta Jauna gurtu zuen. Ondoren, geldialdiak eginez, Negev aldera jo zuen. Gosetea izan zen lurralde hartan. Hain larria zenez, Egiptora joan zen Abram, atzerritar gisa bizitzera. Hara iristear zegoela, Sarai bere emazteari esan zion: «Adizu, badakit emakume ederra zarela. Egiptoarrek, ikus zaitzatenean, nire emaztea zarela uste izango dute eta hil egingo naute, eta zu bizirik utzi. Esazu, arren, arreba zaitudala, zuri esker bizirik utzi eta ongi har nazaten». Abram Egiptora heldu bezain laster, ikusi zuten egiptoarrek oso ederra zela haren emaztea. Ikusi zuten faraoiaren zenbait zerbitzarik ere, eta haren edertasuna faraoiari aipatu zioten. Horrela, faraoiaren jauregira eraman zuten. Oso tratu ona eman zioten Abrami Sarairengatik, eta ardiak eta behiak, astarrak eta astemeak, neskame-morroiak eta gameluak eskaini zizkioten oparitzat. Jaunak, ordea, gaitz handiz zigortu zituen faraoia eta honen etxea, Abramen emazte Sarai zela eta. Deitu zuen faraoiak Abram eta esan zion: «Zer egin didazu? Zer dela-eta ez didazu jakinarazi zeure emazte zenuela? Arreba duzula esan didazu eta emaztetzat hartu dut. Horra zeure emaztea, hartzazu eta zoaz». Eta Abram, bere emazte eta zituen guztiekin, bidaltzeko agindua eman zien faraoiak bere zerbitzariei.\n «Ez egin gero zeuen erlijio-betebeharrak jendaurrean, jendeak ikus zaitzaten; horrela, ez duzue saririk jasoko zeruko zeuen Aitarengandik. Beraz, limosna egitean, ez ibili turuta joka, itxurazaleek sinagogetan eta kaleetan egin ohi duten bezala, jendearen txaloak irabazteko. Benetan diotsuet: Hartua dute beren ordaina. Zuk limosna egitean, ez beza jakin zure ezkerrak zer egiten duen eskuinak; horrela, zure limosna ezkutuan geldituko da, eta ezkutukoa ere ikusten duen zeure Aitak emango dizu ordaina. «Otoitz egitean, ez egin itxurazaleek bezala: gogoko dute sinagoga eta plazetan zutik otoitz egitea, jendearen agerian. Benetan diotsuet: Hartua dute beren ordaina. Zu, ordea, otoitz egiteko, sar zaitez zeure gelan, itxi atea eta egin otoitz ezkutuan dagoen zeure Aitari, eta ezkutukoa ere ikusten duen zeure Aitak emango dizu ordaina. «Otoitz egitean, ez ari esan eta esan, jentilek ohi duten bezala, uste baitute beren hitz-jarioari esker entzungo diela Jainkoak. Ez izan horien antzeko, bai baitaki zuen Aitak zeren beharra duzuen, zuek eskatu baino lehen. Zuek, egizue otoitz honela: «Gure Aita zerukoa, agertu santu zeure izena, etorrarazi zeure erregetza; betearazi lurrean zeure nahia, zeruan betetzen den bezala. Emaguzu gaur egun honetako ogia, eta barkatu gure erruen zorra, guk ere geure zordunei barkatu diegunez gero; ez utzi gu tentaldian erortzen, eta gorde gaitzazu gaiztoarengandik. «Izan ere, besteei beren hutsegiteak barkatzen badizkiezue, zuei ere barkatuko dizkizue zeruko Aitak; baina besteei barkatzen ez badizkiezue, zuei ere ez dizkizue barkatuko zeuen hutsegiteak zeruko Aitak. «Barau egitean, ez zaitezte ager kopetilun, itxurazaleek ohi duten bezala: aurpegia itsusten dute, barau egiten dutela jendeari azaltzeko. Benetan diotsuet: Hartua dute beren ordaina. Zuk, ordea, barau egitean, igurtzi lurrin gozoz burua eta garbitu aurpegia, zure barauaz jendea ohar ez dadin, ezkutuan dagoen Aita baizik. Eta ezkutukoa ere ikusten duen zure Aitak emango dizu ordaina. «Ez pilatu mundu honetan zeuen aberastasunak, sitsak eta herdoilak jaten baitituzte hemen, eta lapurrak etortzen harrapatzera. Pilatu zeruan zeuen aberastasunak, han ez baititu ez sitsak, ez herdoilak jaten, ezta lapurrak harrapatzera joaten ere. Zeren, zure aberastasuna non, zure bihotza han. «Begia da gorputzari argi egiten dion kriseilua. Begia onik baduzu, zure gorputz osoa argitan ibiliko da. Begia gaixo baduzu, ordea, zure gorputz osoa ilunpetan ibiliko da. Beraz, zeure barruan argi behar lukeena iluna bada, a zer ilunpea zurea! «Ezin da inor bi nagusiren morroi izan; izan ere, bata gorroto izango du eta bestea maite, edota batari men egingo dio eta bestea begitan hartuko. Ezin zaitezkete Jainkoaren eta diruaren morroi izan. «Horregatik diotsuet: Ez kezkatu bizitzeko zer jan edo edango, edota gorputza zerez jantziko. Ez ote da bizia janaria baino gehiago, eta gorputza jantzia baino gehiago? Begira aireko hegaztiei: ez dute ereiten, ez uztarik biltzen, ez mandioan pilatzen; hala ere, zeruko zuen Aitak janaritzen ditu. Ez ote duzue horiek baino askoz gehiago balio zuek? Asko arduratu arren, zuetako nork luza lezake bizitza apurtxo bat ere? «Eta jantziaz, zertan kezkatu? Begira nola hazten diren loreak zelaietan: ez dira lanean penatzen, ez dute iruten; baina, egia esan, Salomon bera ere, bere ospe guztian, ez zen janzten horietako baten pare. Beraz, gaur belardian dagoen eta bihar sutan erreko den belarra Jainkoak horrela janzten badu, ez ote askoz gehiago zuek, sinesmen gutxikook? Ez kezkatu, bada, zer jango, zer edango, zer jantziko duzuen pentsatuz. Fedegabeak arduratu ohi dira horiez guztiez; baina zeruko zuen Aitak badaki horren guztiaren beharra duzuena. Ardura zaitezte, batez ere, Jainkoaren erregetzaz eta haren nahia betetzeaz, eta beste hori guztia gehigarritzat emango dizue Jainkoak. Ez arduratu, bada, biharko egunaz, biharkoak ere ekarriko baitu bere ardura. Aski ditu egun bakoitzak bere buruhausteak.\n «Gaur ematen dizkizuedan aginduak betetzen saiatzen bazarete eta Jaunari zeuen Jainkoari zintzo obeditzen badiozue, munduko herri guztien gainetik goratuko zaituzte. Jaunari zeuen Jainkoari obeditzen badiozue, bedeinkazio hauek guztiak bete-betean iritsiko zaizkizue. «Bedeinkatuak izango zarete hirian, bedeinkatuak landan. «Emankor egingo zaituzte Jaunak, bai zeuek, bai zuen lur eta abereak, eta zekorrak eta arkumeak ugalduko dizkizue. «Saskiak fruituz eta oramahaiak ogiz beteko dizkizue Jaunak. «Bedeinkatuak izango zarete zeuen eginkizun guztietan. «Erasoko dizueten etsaiak zuen menpe jarriko ditu Jaunak; bide bakarretik zuen aurka etorriak, mila bidetan sakabanaturik joango dira zuengandik ihesi. «Garautegiak gainezka beteko dizkizue eta eginkizun guztietan arrakasta emango Jaunak zeuen Jainkoak: bedeinkatu egingo zaituzte berak emango dizuen lurraldean. «Berari sagaraturiko herri egingo zaituzte Jaunak, zin egin dizuen bezala, baldin eta Jaunaren zeuen Jainkoaren aginduak betetzen badituzue eta berari jarraitzen badiozue. Orduan, munduko herri guztiek ikusiko dute Jaunaren izena daramazuela, eta zuen beldur izango dira. «Ondasunez beteko zaituzte Jaunak: emankor egingo zaituzte, bai zeuek, bai zuen abere eta lurrak, Jaunak arbasoei zin eginez zuei emango zizuela aginduriko lurraldean. «Jaunak zeruko bere gordailu aberatsa irekiko du zuentzat, lurrari sasoian sasoiko euria emateko eta zuen jarduera guztiak bedeinkatzeko. Herri askori egingo diozue mailegu, baina zuek mailegurik eskatu beharrik ez duzue izango. «Lehen postuan jarriko zaituzte Jaunak, inoiz ere ez azkenekoan; gora egingo duzue beti, behin ere ez behera, baldin eta gaur ematen dizkizuedan Jaunaren zeuen Jainkoaren aginduak onartzen eta arretaz betetzen badituzue, ezertan ere saihestu gabe, eta jainko arrotzen atzetik joaten ez bazarete, berauei kultu emateko. «Aitzitik, gaur ematen dizkizuedan agindu eta legeak betetzen saiatu ez eta Jaunari zeuen Jainkoari obeditzen ez badiozue, madarikazio hauek guztiak bete-betean iritsiko zaizkizue. «Madarikatuak izango zarete hirian, madarikatuak landan. «Saskiak eta oramahaiak hutsik utziko dizkizue Jaunak. «Agor egingo zaituzte Jaunak, bai zeuek, bai zuen lur eta abereak, eta antzu zuen behi eta ardiak. «Madarikatuak izango zarete zeuen eginkizun guztietan. «Madarikazioa, izua eta mehatxua bidaliko dizkizue Jaunak zeuen eginkizun guztietan: suntsitu egingo zaituzte eta bizkor desagerraraziko, zeuen egintza txarrez Jauna baztertzeagatik. «Izurria zabalduko du Jaunak zuen artean, jabetzan hartzera zoazten lurraldetik erauzi arte. Gaitz galgarriz, sukarrez eta hanpaduraz joko zaituzte; lehortez, haize errez eta gorrinez hondatuko dizkizue uztak: ez du etsiko zuek desagerrarazi arte. «Zeuen buru gaineko zerua brontzea bezain lehor eta oinazpiko lurra burdina bezain elkor bihurtuko dizkizue. Euriaren ordez hautsa eta errautsa bidaliko dizkizue zerutik, zuek suntsitu arte. «Etsaien menpe jarriko zaituzte Jaunak; bide bakarretik aterako zarete gerrara, baina mila bidetan sakabanaturik egingo duzue ihes etsaiengandik. Ikuskizun izugarri gertatuko zarete munduko erresuma guztientzat. Zuen gorpuak zeruko hegazti eta lurreko piztien janari izango dira, eta ez da inor ere izango haiek uxatzeko. «Egiptoarrak jo zituen bezalako zauri zornetsuz eta erlakizten, sarna eta ezkabiaz joko zaituzte Jaunak, eta sendaezinak gertatuko zaizkizue gaitzok. Zorabioz, itsumenez eta izu-ikaraz joko zaituzte; eguerdi-eguerdian itsumustuka ibiliko zarete, itsua bere iluntasunean bezala, eta ez duzue bidea aurkitzen asmatuko. Jende zapaldu eta larrutua izango zarete bizitza osoan, eta ez dizue inork lagunduko. «Zuek aukeratu emakumea ezkontzeko, eta beste batek bereganatuko du; etxea eraiki, eta ez zarete bertan biziko; mahastia landatu, eta ez duzue mahatsik dastatuko. Zuen idia zeuen begi aurrean lepo egingo dute, eta ez duzue haragirik jango; astoa zeuen aurrean lapurtu, eta ez duzue berreskuratuko; zuen ardiak etsaiei emango dizkiete, eta ez dizue inork lagunduko. Zuen seme-alabak atzerritarrei emango dizkiete; begiak urtzeraino egongo zarete haiek noiz itzuliko begira-begira, baina ezin ezer egin. Zuen lurraren emaitza eta zuen neke guztien fruitua herri ezezagunak irentsiko ditu. Jende zapaldu eta larrutua izango zarete bizitza osoan. Erotu egingo zarete begi aurrean izango duzuena ikusiz. «Zauri gaiztoz joko zaituzte Jaunak belaunetan eta zangoetan; oinazpitik bururaino hedatuko zaizkizue eta sendaezinak gertatuko. «Ez zeuek, ez zuen arbasoek ezagutzen ez duzuen herrira eramango zaituzte Jaunak, bai zeuek, bai zuek aukeratutako erregea, eta zurezko eta harrizko jainko arrotzak gurtu beharko dituzue han. Txunditurik geldituko dira denak Jaunak eramango zaituzten herrietan, koplak aterako dizkizuete eta iseka egingo. «Hazi ugari ereingo duzue soroan, baina uzta kaskarra bilduko, larrapoteak irentsiko baitu; mahastiak landatu eta landuko dituzue, baina ez ardorik edango, ezta mahatsik bilduko ere, harrak jango baititu; lurralde guztian izango dituzue olibondoak, baina ez zarete olioz gantzutuko, erori egingo baitira olibak; seme-alabak sortuko dituzue, baina ez dituzue zeuekin izango, gatibu eramango baitituzte; zuen zuhaitz eta lurreko landareak zomorroen harrapakin izango dira. «Zuen artean bizi diren etorkinak gero eta gorago igoko dira zuen gain, eta zuek gero eta beherago eroriko; beraiek egingo dizuete mailegua, eta zuek maileguz zer emanik ez duzue izango; beraiek izango dira lehen postuan, eta zuek azkenekoan. «Madarikazio guztiok etorriko zaizkizue gainera, pertsegitu eta harrapatu egingo zaituztete, suntsitu arte, Jaunaren zeuen Jainkoaren esana ez egiteagatik eta berak emandako agindu eta legeak ez betetzeagatik. Hori guztia seinale eta oharpen izango da zuentzat eta zuen ondorengoentzat betiko. «Oparotasunean Jauna zeuen Jainkoa pozik eta eskuzabal zerbitzatu ez zenutelako, Jaunak kontra bidaliko dizkizuen etsaiak baldintza gogorretan zerbitzatu beharko dituzue: gose-egarriz, biluzik eta behar gorrian. Lepoan burdinazko uztarria ezarriko dizuete, suntsitu arte. Herri bat altxaraziko du Jaunak zuen kontra, hizkera ezezaguneko herria, urrutitik, munduaren azken muturretik, arranoa bezala hegan etorriko dena: herri ankerra, zaharrentzat errespeturik eta haurrentzat errukirik izango ez duena. Zuen abereen emaitza eta lurraren fruitua jango dute, zuek desegin arte; ez dizuete utziko ez garirik, ez ardorik, ez oliorik, ezta zekorrik edo arkumerik ere, zuek desegin arte. Hiri guztiak setiatuko dizkizuete, zeuen herrialdean seguru sentiarazten zintuzteten harresi garai eta sendoek lur jo dezaten arte; Jaunak zeuen Jainkoak emango dizuen lurraldeko hiri guztietan setiatuko zaituztete. Zeuen sabeleko fruitua —Jaunak zeuen Jainkoak emandako seme-alaben haragia— jango duzue, hain larria izango baituzue egoera etsaiek setiatzean. [54-55] «Kinka horretan, zuetako gizonik gozo eta atseginenak ere begi txarrez ikusiko ditu, bai anaia, bai emazte kutuna eta bai gelditutako seme-alabak ere, besterik ezean, jateko asmoa duen seme-alaben haragia haiekin banatu beharko duen beldurrez. *** Emakumerik gozo eta atseginenak ere —oinazpia lurrean jartzeko ere gauza ez zenak, hain baitzen fina eta samurra—, begi txarrez ikusiko ditu senar kutuna eta seme-alabak, beste jatekorik ezean, hankartetik darion ur-zorroa eta egin berri duen haurra bera ere jan egin nahiko baititu ezkutuan; eta guztia, etsaiek zeuen hirietan ezarriko dizueten setioak sortutako estuasun eta egoera larriengatik. «Liburu honetan idatzirik dauden xedapen guztiak arretaz betetzen ez badituzue eta “Jauna” izen ospetsu eta beldurgarria duen zeuen Jainkoari begirunerik ez badiozue, gaitz gogorrez joko zaituzte Jaunak, bai zeuek, bai zuen ondorengoak: zauri izugarriz, zauri latz eta iraunkorrez, gaixotasun gaizto eta sendaezinez. Egipton izu-ikaraz ikusi zenituzten izurri guztiak etorriko zaizkizue gainera eta zuen artean zabalduko. Are gehiago, legearen liburu honetan aipatu ez diren gaixotasun eta zauri-mota oro ere bidaliko dizue Jaunak, suntsitu arte. «Zeruko izarrak bezain ugari izan ondoren, banaka batzuk besterik ez zarete bizirik geldituko, Jaunaren zeuen Jainkoaren esana ez egiteagatik. Zuek zoriontsu egiten eta ugaltzen izan zuen adinako atsegina izango du Jaunak zuek galtzen eta suntsitzen: jaurti egingo zaituzte jabetzan hartzera zoazten lurraldetik. Herri guztien artean barreiatuko zaituzte Jaunak, munduko ertz batetik besteraino; han, ez zeuek, ez zuen arbasoek ezagutzen ez zenituzten zurezko eta harrizko jainko arrotzak gurtu beharko dituzue. Herri horien artean ez duzue atsedenik izango, ezta zeuen oinak lasai non pausaturik ere, bihotza ikaraz, begiak tristuraz eta barrua atsekabez beteko baitizkizue Jaunak. Hari batetik zintzilik bezala biziko zarete, gau eta egun dardaraz, bizitzaz ere etsita. “Ai ilunabarra balitz!” pentsatuko duzue goizean; “Ai goiza balitz!”, iluntzean, izutuak biziko baitzarete begien aurrean izango duzuena ikusiz. «Jaunak Egiptora itzularaziko zaituzte ontziz, berriro ez zenutela ikusiko esan zizuen lurraldera; han, zeuen burua etsaiei saldu nahian ibiliko zarete guztiok, gizonezko nahiz emakumezko; baina ez duzue eroslerik aurkituko».


Izena:Pasahitza:SartuIzena eman Artikuluak Atalak\nGai guztiakGazteen txokoaGaztea eta ...Gai zentralaTaldeak eta ElkarteakBaserri munduaTeknologiaTxorierritarrak munduanTxorierri ezagutuZenbaitGurean izan daIritziaOsasunaGutunakSukaldaritzaMusikaJantzi burua!aikor\nXabier Díaz, BTEKeko zuzendaria Gaur egun, asko dira aisiaz gozatzeko gure esku dauden ekintzak, asko dira ondo pasatu eta lagunekin egoteko aukerak, eta BTEKen ere bagatoz gazteei zuzendutako ekintza berri batekin.\nAurtengo Pazko-astean, gure ateak zabalduko dizkiegu bederatzi urtetik 16 urte bitarteko gazteei, BTEK Kanp kanpamenduez goza dezaten. Asteartetik ostiralera, goiz eta ...\nEuskal pertsonaia mitologikoak interaktiboak dira\nDada Company umeentzako liburu elektronikoak kaleratzen dituan euskal argitaletxe bat da. Orain dala gutxi, Basajendea ipuina emon eban argitara. Euskerazko ipuin interaktibo bat da eta euskal mitologiako pertsonaien historia batu dabe bertan. Ikuika konpainiak iPad tabletetarako, iPhone eskuko telefonoetarako ...\nt: Xabier DÃaz, BTEK-eko zuzendaria Krisia gora eta behera, ezinezkoa dugu egun hauetan ohera irribarretsu joatea. Egunkarian, irratian zein telebistan ematen dituzten albisteek ez digute uzten; eta askoz gehiago hunkitzen gaitu inguruko adiskide askoren egoerak, horiek gertuago ditugulako. Hala ere, baikorrak izateko arrazoiak baditugula uste nahi dut, egoera aldatzeko lehengaiak eta ...\nEuskararen Nazioarteko Egunaren (ENE) haritik, Eusko Ikaskuntzak kanpaina bat jarri du abian, euskara sarean ikusgai egon dadin. Hala, erakundearen kolaboratzaileek doodle edo ikono bi diseinatu dituzte, Google bilatzailearen orrialde nagusian sartzeko. Google mundu osoan gehien erabiltzen den bilatzailea da.\nKanpainarekin bat egiteko, www.eusko-ikaskuntza.org/ene ...\nEuskara digitalki desagertzeko arriskuan dagoaikor\nMETA-NET bikaintasun-sare europarra da eta 60 ikerketa-zentro ditu 34 herrialdetan. Erakundeak egin duen ikerketa batean adierazi den bezala, Europako hizkuntza gehienak digitalki desagertzeko arriskuan daude, eta haien artean euskara dago. Ikerketan hizkuntza-teknologian adituak diren 200 lagunek hartu dute parte. Adituok Europako 30 hizkuntzaren ...\nTestua: ZuriÃ±e Aboitiz ; Irudiak: Ioritz LarrabeitiAikor! aldizkariak aplikazio berria kaleratu du webgunean jartzen diren artikuluak eta argazkiak zuen sakelako telefonoan edo tablet-ean ikus ditzazuen. Horrela, trenean edo autobusean zoazten bitartean Txorrierin gertatutakoak jakingo dituzue. Aplikazioa, noski, doakoa da.\nAplikazioa behar bezala ibil dadin beharrezkoak dira gauza bi: Android sisteman ...\nTestua: Xabier DÃaz, BTEK-eko zuzendaria H2O, uraren formula ezaguna; hidrogeno atomo bi, eta oxigeno atomo bat. Hain preziatua dugun likido hau kudeatzea inportantea da, zalantza barik. Ur-eskasiak arazo larriak sortzen ditu, eragin zuzena izaten du kutsaduran, eta noski, ur barik ez dago bizitzarik. Baina ez da bizitzarako inportantea soilik, gaur egun ura erabilita energia hobeto kudeatzea ...\nTestua: Xabier DÃaz, BTEKeko zuzendaria Giza genoma Proiektua 1990. urtean jarri zen martxan, Estatu Batuetan. Giza genoman dauden 20.000-25.000 geneak identifikatu eta kartografiatzeko, 15 urteko epea ezarri eta 90.000 milioi dolarreko diru-partida eman zen. Baina 2000. urtean, zirriborro bat aurkeztu eta lana hiru urte beranduago amaituta zegoen. Lana teknika berri, ordenagailu, eta, batez ...\nWikipedia, gero eta euskaldunagoaaikor\nEusko Jaurlaritzaren Hizkuntza Politikarako Sailburuordetzak euskarazko eduki entziklopedikoak jarri ditu sarean, Wikipedia webgunean, hain zuzen ere. Eusko Jaurlaritzak eduki libreen aldeko filosofia bultzatu nahi du, eta horrekin Wikipedia bat dator. Gainera, webgunea irtenbide teknologiko egokia, azkarra, erabilgarria eta merkea da, eta, lan egiterakoan, ...\nMinutu bi gauerdirako? Iron Maiden taldeak arrazoia ote?aikor\nTestua: Xabier DÃaz, BTEK-eko zuzendariaBulletin of Atomic Scientist erakundearen Azken Judizio Erlojuak gaueko 12etarako minutu bi falta zirela adierazi zuen 1953. urtean, eta hortik Iron Maiden taldearen abestia. Erloju birtual hori 1947. urtean sortu zen, eta gizateriak bere buruaz beste egiteko zenbat denbora falta den adierazten du. Hasieran aipatutako urtea, erlojua gauerditik hurbilen ...\n12345678\tBisita kopurua: 0


Hezkuntza Proiektuetan alde iluna integratzea komeni — Eibar.ORG | Eibarko peoria\nHemen zaude: Hasiera / Blogak / Markos Zapiain / Hezkuntza Proiektuetan alde iluna integratzea komeni\nHezkuntza Proiektuetan alde iluna integratzea komeni\nMarkos Zapiain 2017/06/03 09:55\nEsperanza Agirrek bere ohiko zolitasunaz adierazi berri du Espainiak duen arazo larriena Unibertsitatearen aurreko ikasketena dela. Espainiako txoko honetan, Hezkuntza Ertainetan, 2016-2017 ikasturtean berritu behar dugu ikastetxe bakoitzeko dokumentu nagusia, Hezkuntza Proiektua deritzona. Bost puntu dauzka: non gauden, zer garen, zer lortu nahi dugun, hori zelan lortu eta dokumentuaren iraupena.\nBigarren puntuan sortzen da arazoa, hirugarren puntuarekin nahasten baita. Hezkuntza Sailak Hezkuntza Proiektua idazten laguntzeko banatu dituen gidetan, “nor gara?” hori honela definitzen da: “Zentroaren identitate-printzipioak. Definitzen gaituzten ezaugarriak eta baloreak. Zer izan nahi dugu?” Omen garenaren adibide, "gizabidezko, plural, inklusibo, kultura-arteko, euskaldun, parte-hartzaile, hezkide” ematen zaizkigu.\nTamalez, ordea, garena ia ez da inoiz bat etortzen izan nahi dugunarekin. Zer garen diagnostikatzeko orduan eskuzabalegiak izaten gara. Adibide horietan garena eta izan nahi genukeena nahasten dira. Eta izan nahi genukeena asmoa da, borondatea, fedea. Giza eskubideak aldarrikatze hutsak ez ditu eguneroko bizitzan mamitzen.\nIzan nahi genukeena garenaren alde bat da, eta ez beti esanguratsuena. Hezkuntza Proiektuen bidez benetako lehengaia norabidetu behar badugu, ezinbesteko baldintza dugu lehengaiari aurrez aurre begiratzea. Haatik, ikasgela bat aspaldi edo sekula zapaldu ez dutenek irakaskuntzari dagozkionetan erakutsi ohi duten aingerukeria dario Hezkuntza Proiektua idazteko Gidari.\nEgia da gure ikastetxeetako egoera orokorra ez dela katastrofikoa, salbuespenak salbuespen, baina Hezkuntza proiektatzeko orduan errealitate osoa behar da aintzat hartu. Hiru datu esanguratsu: hamabost urteko ikasle pilo bat dago ikastetxera etortzera derrigortua, ahaleginak eta bi egiten dituena lehenbailehen kanporatua izateko; inor gutxi dago zuzendaritza bere gain hartzeko prest; eta deigarria da zein luzea den bideozaintza eskatu duten ikastetxeen zerrenda.\nEgia bada ere ikastetxeetan oro har borondate ona, eskuzabaltasuna eta diziplina nagusitzen direla, gabezia nabarmena luke edozein Hezkuntza Proiektuk baldin garena deskribatzeko orduan alde dongea kontuan hartuko ez balu.\nHorrenbestez, "zer garen" adierazi nahi duen bigarren puntu horretan, Hezkuntza Sailekoek iradoki "inklusibo, euskaldun, hezkide" eta gisakoez gain, eta zintzotasuna eta egia osoa helburu, kudeatua izateko orduan benetako lanak ematen dituen ifrentzua ere aipatu beharra dago, lausotuta eta puskatuta aterako baitzaigu bestela argazkia. Hauxe ere bai baita garena: kuxkuxero eta marmartiak, zekenak, esker gaiztokoak, alienatuak, zikinak, zaratatsuak, gezurtiak, iruzurtiak, espainolak, morbosoak, harroputzak, poliadiktoak, lehiakorregiak, trepalariak, kolonizatu deseuskaldundu irribarretsu konplexuz beteak, ipurgarbitzaileak, tentelak, homofoboak, gaizkileak, jazarleak, biolentoak, matxistak, biolatzaile potentzialak eta psikopatak. Gero eta lizun gutxiago dago gainera, eta horrek adierazten du osasun aldetik ez gabiltzala batere ondo.\nEz baldin bagara gai Hezkuntza Proiektuetan errealitatearen alde hori ere barnebiltzeko, gure dokumentu nagusiak gurpila etengabe airean biraka daukan txirrinduak izango dira, zuloz jositako errepidean lur hartuko ez dutenak.


Infierno | Euskal-Herria.Org\nED50 30T X.723920, Y.4740350\nWGS84 42.781119 N, -0.263888 E.\nPantikosako bainuetxea, Bachimaña aintzira, Sallent, Respumosoko aterpea.\nGarmo Negro mendia, Tebarray mendia, Piedrafita mendia.\nGran Fachatik ikusita ©Jose\nInfiernok 3000tik gorako hiru tontor ditu, gandor estu batez lotuak iparraldekoa eta erdikoa eta ataka batez hirugarrena, hegoaldekoa. Ohiko igoera bideak bi ditu, biak Panticosako Bainuetxeetatik abiatuta: batak Panticosatik zuzenean GarmoNegro eta Infierno arteko lepora jotzen du eta hegoaldeko eta erdialdeko tontorra bereizten dituen atakan gora egiten du, harritza nekagarri batean gora (elur egokiarekin azkoz errazago igo daiteke); bigarrena luzeagoa da, Panticosara datorren errekari jarraituz urtegi eta aintzira ederren ertzetik Tebarrayko lepora heldu eta GarmoBlancotik pasatzen dena. Bigarren honen zailtasuna oso ezaguna da: GarmoBlancotik Infiernoko gandorrera heltzeko Marmolera izenaz ezagutzen den isurialde zirraragarria zeharkatu behar da senda estu batetik, amildegiaren gainean. Elurra denean, izotzik bada, oso arriskutsua gerta daiteke senda estu hau. Hori bai, goiko gandor estuaren zeharkaldia oso ederra da. Hirugarren bidea ere, Respumoso aldetik igotzen dena, luzea da eta bigarrenarekin bat egiten du Tebarrayko iboiaren ertzean.\n2004, iraila 24 - 16:25 — Ion (ez da egiaztatu)\nAnaia ta biok asteburu honta igo dugu (04/09/18).\nIgoera Ibones Azules-etik egin genuen. Patsada osoz eginda, 5 ordutan iritsi ginan gora.\nKomeria jeisterakoan iritsi zen. Pondiellos-etik jeitsi genuen, baina hori jeitsiera! Hirutan galdu ginan. Hito asko daude bidean, eta ez dakizu zein hartu behar duzun. Azkenean lau ordu ostean heldu ginan pantikosako bainuetxera; baina oso nekatuta eta kolpe bat baino gehio hartu ostean. Gure 1go 3000 izateko, nahiko latza. Hurrengo baten, nahiz eta luzeagoa izan, igoera bidetik jeitsiko naiz.\n2004, iraila 20 - 18:24 — Arietzu M.T (ez da egiaztatu)\nAsteburu honetan egon gara inguru honetan. Panticosan lo egin eta Bañosetik abiatu ginen. Collado de Pondiellos-era doan bidea hartu genun. Hemendik Arnales eta Infiernos ikusten genituen. Lehenengo Pico Pondiellos (2910m) igo genuen, gero aurrerago dagoen 3000ko Arnales eta azkenik Infiernos-en hiru tontorrak. Infiernos gurutzatzeak ez dauka inongo zailtasunik. Gainera eguraldi zoragarria suertatu zitzaigun ta Las tres Sorores, Hiru Erregeen Mahaia, Balaitous, Midi D\_'Ossau... mendi gehienak ikusi ahal izan genituen. Eta jeitsiera GR11-tik egin genuen, Ibones Azules-etan hnkak freskatuz. Merezi duen buelta!\n2003, abendua 30 - 03:05 — Inaki\nIrailean mendi honeetan egon nintzan. Igokerea Panticosatik egin neban; lo, Bachimañako goiko lakuko txabolan. Toki politte ta bidearen luzea mozteko era ona! Biharamonean, Inpernuko leporantz, eta, handik, Garmo Blanco eta tontorretara. Nere asmoa etorritako bidetatik bueltetea zan, baina, ja Garmo Blancon ostera be nengoela, ideia aldatu eta handik hur dagoen korridore batetik jo neban Pondiellosera jaisteko asmoz. Ez jatan damutu, baina hurrengo baten azken bi tontorren artean dagoen korridoretik joango naz; bestea luzeagoa eta latzagoa da, eta tontakerie hutse izen zan gailurretatik ostera be pasetea.\nIbilbide zoragarria alde guztietatik ikusitte, baina neguen kontuz ibiltekoa: gandor zurie ez da hain hestu, ez, baina Garmo Blancotik gora kristoren ostixe hartu leiteke leia badago.\n2003, iraila 26 - 08:21 — Oskar_Garcia\nEpa! Asteartean igo nintzan mendi hontara eta bi gauza ditut esateko: Alde batetik, bidea luzea da oso (8h30m inguru), ta, bestaldetik, Garmo Blancotik Infiernorantz dihoan gandorra erreza dela. Amildegia hurbil dago baina ez da hainbesterako. Ah, ta bukatzeko, Infiernoko hiru tontorrak batzen dituen gandorraren estutasuna non den jakitzea gustatuko litzaidake. Leku estuenean gutxienez metro terdiko zabalera dago (hori estutasuna bada... hala bedi!). Aio.


Donostiako Piratek I. Biltzarra egingo dute larunbatean — Gaztezulo\nDonostiako Piratek I. Biltzarra egingo dute larunbatean\nDonostiako Piratek I. Biltzarra egingo dute larunbatean https://www.gaztezulo.eus/albisteak/donostiako-piratek-i-biltzarra-egingo-dute-larunbatean https://www.gaztezulo.eus/albisteak/donostiako-piratek-i-biltzarra-egingo-dute-larunbatean/@@download/image/20121261034piraten_1biltzarra_kartela.jpg\nDonostiako Piraten kolektiboak hamargarren urteurrena bete du aurtengoan, eta larunbatean I Biltzarra egingo dute Donostiako Doka Kafe Antzokian. Goizeko 11:00etan hasi, eta arratsaldeko 17:00ak arte dute hitzordua, baina tartean bazkaltzeko astia hartuko dute. Anima zaitezte, piratak!\n2002an sortu ziren Donostiako Piratak, jai herrikoiei indarra eman eta ekimen berriak sortzeko asmoz. Hamar urtetako ibilbidean 11 egitasmo aurrera eraman dituzte, eta Aste Nagusiko Abordaia festen ikur bilakatzea lortu dute. Urtetik urtera, geroz eta pirata gehiago biltzen dira abuztuaren 15ean portuan, eta beste herrietatik ere hurbiltzen dira piratak Gipuzkoako hiriburua abordatzera.\nHorretaik, 2012a inflexio puntua bihurtu nahi dute. Egitarau eta antolaketa eredu berri bat garatzeko egitasmoa aurrera darraite, bereziki lan eredu hori herritarrei ireki eta zabaltzeko. Lan horretan, Udalaren egitekoa ezinbestekoa dela azpimarratu dute Piratek.\nBeraz, ideiak proposatu eta antolaketa berria nola egin erabakitzeko, Piraten I. Biltzarra antolatu dute larunbaterako. Herritar orori zabaldu diote deialdia, jai ereduaren inguruan eztabaidatzeko. Jaiak denonak direlako.\n1. zatia: 11.00tatik 13:00tara\nLuntxa: 13:00tatik 14:00tara\n2. zatia: 14:00tatik 17:00tara


Arraberritu, bizitegi sozialak eraikitzeko Bankan | Euskal Herria | KAZETA\n2020 URR. 15 - 15:10h\nArraberritu, bizitegi sozialak eraikitzeko Bankan\nBankako erdigunean kokaturik, badira hamar urte hutsik dagoen Tunio etxea berrituko dute adindunei zuzenduriko etxebizitzak eraikitzeko.\nTunio etxeko obrak 2022ko bigarren hiruhilekoan bukatuak izan beharko lirateke.\nEtxe hutsen problematikari aurre egiteko aterabideak atzeman nahi ditu Aldudeko ibarrak eta Bankako Tunio etxearen arraberritzearen egitasmoa horren seinale da. Aiba elkarteak 2010ean egindako ikerketak dioenez, 500 etxeetatik 103 hutsik daude haranean. Hautetsiak etxebizitza horien bilakaerari pentsatzen ari dira, batez ere beren kokapena oso egokia delako. Hala nola, badira hamar urte baino gehiago hutsik dagoen Tunio etxea.\nHarategi bat eta ondotik, jatetxe bat. Urte luze hauetan funtzio ezberdinak bete ditu herriko ondasunaren parte den etxeak. Hemendik gutxira, orri berri bat idatzia izanen da bere historian. Hain zuzen, adindunentzat zazpi etxebizitza eta gazteentzat etxebizitza bat eraikia izanen dira bertan.\nEgitasmoa Michel Oçafrain Bankako auzapezak 2017an egindako galdeketa batetik abiatu da. Hots, hautetsiak erdigunetik kanpo bizi diren adindunei galdegin zien inkesta baten bidez ea prest zirenez erdigunean bizitzeko. Garaian, hamar bat pertsonek erantzun zioten galdetegiari. Haatik, ez da lehen aldia ildo horretako proiektu bati pentsatzen duela.\n"Badira bost-sei urte lau etxebizitza berritu genituen etxebizitza sozialak egiteko, horietariko bi ahalmen urriko pertsonentzat". Hutsik zeuden bi etxe berritu eta gaur egun, adindunez gain, ibarrean lan egiten duten pertsonak aterpetzen dituzte. Tunio etxeak izpiritu bera izan beharko luke.\nEskaera baldin bazen, Office 64 egiturak erran zien interesatua izanen litzatekeela. Hori dela eta, egingarritasuna neurtzeko ikerketa bat egin zuen. Arkitektoek gunea aztertu eta kanpotik eraikina nahiko ongi bada ere, obrak egin behar dira barnekoa berritzeko. "Adindunei zuzenduriko etxebizitzak izanen direnez lehentasunez, igogailu bat instalatzeko parada ikertu behar genuen", azaldu du Office 64 egiturako Philippe Etcheverriak. Proiektuaren kostua 1.015.000 eurokoa izanen dela aurreikusi dute.\nEuskal Elkargoak, Pirinio-Atlantikoetako departamenduak eta baita Office 64 egiturak ere kostuaren zati handiena finantzatuko dute. Behar izanez gero, herriak ere finantzamenduan parte hartuko du. "Obrak 2021ko lehen hiruhilekoan hasi beharko lirateke, 2022ko bigarren hiruhilekoan prest izateko", zehaztu du Etcheverriak. Eraikitzeko baimena lortu baino lehen, eraikinaren gibelean dagoen arditegia suntsitzea aztertu behar dute.\nOrotara 60 metro karratu izanen duten etxebizitzak 340 eurotan alokatuko dituzte hilabetean. Etorkizunari begira, Tanio etxearen kokapenari esker eta haurtzaindegia nahiz eskolatik hurbil denez, auzapezak dio adindunen eta gazteen arteko atelierrak antolatzen ahalko dituztela. Bitartean, bailara ez da geldirik egoten eta hutsik dauden beste sei etxeetan proiektuak gauzatzea aztertzen ari dira.


Uberan - Euskal Idazleen Elkartea - Durangoko Azoka: Aldizkari uzta\nDurangoko Azoka: Aldizkari uzta\nHiru literatur aldizkari eskuratzeko aukera, aurtenLarunbata, 2015-12-05\nHasi da Durangoko azoka, bete-betean. Landako gunean gertatzen ari den guztia jarraitzeko zailtasunik ez, hainbat hedabide ari baitira bertatik zuzenean berri ematen. Gure ahalegina, beraz, bestelakoa izango da, eta azokan topatuko dituzuen argitalpen eta ekimenen errepasoa dakarkizuegu, eguneko bat. Gaur: aldizkarian.\n(Irudia: Lekore aldizkariaren azala)\nAurtengo azokan hiru literatur aldizkari lortzeko aukera dago. Horietatik bi honezkero ezagunak ditugu; bat zaharberrituta dator, ordea. Jarraian aipatuko dugun aldizkaria, aldiz, sortu berria da.\nOrain gutxi egindako elkarrizketa batean aipatu zuten, aldizkari bat aurkeztekoak zirela. Eta, halaxe, Lekore sortu du ITU Bandak. Gazteek beren literatur piezak argitaratzeko gune izatea du asmo egitasmoak. Paperari ez ezik, euskarri digitalari ere eskainiko diote arretarik eta, hain zuzen, editorialaren puska batzuk zintzilikatu dituzte honezkero aldizkariaren webgunean:\n"Esku artean dituzun paperotan egin dugu oka, irentsita zein irentsi gabe, zilegi da eskuak garbitzea. Hauek dira gure eztarri zulotik atera zaizkigun hitzak, erraietan, gogamenean, memorian, bihotzean eta usadioetan pilatzen joan direnak. Zure gustuko izan edo ez, hitzak neurtzeari utzi eta oka egitera gatoz".\nHegats, Euskal Idazleen Elkartearen aldizkaria ere aspaldiko ezaguna dugu. Aurten, baina, itxuraberrituta dator, azal eta mami. Aste honetan aurkeztu dute Donostian, Lander Garro ale honen zuzendariak eta Jasone Osore EIEko lehendakariak. Elkarrizketak bildu dituzte. Besteak beste, Samanta Schweblin, Jose Luis Otamendi eta Ixiar Rozasekin solasean aritu dira kazetari eta idazleak.\nGaur goizean Ahotsenean aurkeztu dute. Prentsarentzako lehenengo aurkezpenean esandakoak bildu ditugu guk bideo honetan:\nAspaldiko ezaguna dugu Maiatza aldizkaria ere. 1982an argitaratu zuten lehenengo alea, otsailean, eta honako hitz hauekin laburbildu zuten beren asmoa: «Aldizkari bat, gurea. Gauza batzuk, denetarik, euskaraz, lantuak. Gure literatura». Urtero bina ale, bata udaberrian bestea neguan, eta horrela iritsi dira Azokan eskuragai izango den aldizkari berrira, 61. berau.\nItxaro Bordaren arabera, hauek dira aldizkariaren ezaugarrietako batzuk: «Gauza baikor eta heteroklito bat. Pixka bat orduko burbuila horren miraila. Adin eta belaunaldi ezberdineko idazleak. Genero ezberdineko idazleak. Poetak. Ipuin egileak. Artikulu egileak. Beltza [Emilio Lopez Adan] bezalako pentsamendu harilkatzaileak. Horiek denak batzen ditu Maiatz-ek. Eta, ene ustez, Maiatz-en ezaugarri nagusia hori izan da». Horrelakoxe zerbait topo egingo du irakurleak, nahi izatera, euskal literatur aldizkari beteranoenean.\nAsteazkena, 2021eko urriak 20


Irekia Eusko Jaurlaritza - Gobierno Vasco :: Agindua. Honen bidez, arte plastikoetako eta diseinuko artistiko-irakaskuntzako ikastetxe baimenduei diru-laguntzak emateko deia egiten da. (2015-03-17(e)ko Kontseiluan hartutako erabakiaren laburpena)\nAgindua. Honen bidez, arte plastikoetako eta…\n82.197 EURO ARTE PLASTIKOETAKO ETA DISEINUKO IKASTETXEETARAKO\nGobernu Kontseiluak, Hezkuntza, Hizkuntza Politika eta Kultura sailburuak proposatuta, gaurko bilkuran agindu bat onartu du. Agindu horien bidez, Plastikoetako eta Diseinuko ikastetxe baimenduei diru-laguntzak emateko deia egiten da.\nAgindu honek, 82.197 euroko zenbateko globala hartzen duena, araubide bereziko irakaskuntzen barruko Arte Plastikoetako eta Diseinuko ikastetxe baimenduentzako langile-kostuak finantzatzeko laguntza ekonomikoak ematea du helburu, betiere, 2014-2015 ikasturtean diru-laguntzarik ez badute jaso Hezkuntza, Hizkuntza Politika eta Kultu Sailetik.\n117.424 euro Arte Plastikoetako eta Diseinuko ikastetxeetarako (2012-05-29(e)ko Kointseiluan hartutako erabakia)\n130.471 euro arte plastikoetako eta diseinuko ikastetxeetarako (2011-05-24(e)ko Kointseiluan hartutako erabakia)\nAgindua: Honen bidez, arte plastikoetako eta diseinuko lanbide-irakaskuntzako ikastetxe baimenduei diru-laguntzak emateko deia egiten da. (2014-04-29(e)ko Kontseiluan hartutako erabakiaren laburpena)\nAgindua, Lanbideirakaskuntzako Arte Plastikoetako eta Diseinuko ikastetxe baimenduei diru-laguntzak emateko deia egiten duena. (2013-06-18(e)ko Kointseiluan hartutako erabakia)\n2014.eko irailak 23\n2,5 milioi euro aldi baterako prestakuntza integratuko programetarako itunpeko ikastetxe pribatuetan. (2014-09-23(e)ko Kontseiluan hartutako erabakiaren laburpena)


Korrontzi taldeak kontzertua eskainiko du Tuba Jaialdiaren barruan - Uztarria (Azpeitia)\nKorrontzi taldeak kontzertua eskainiko du Tuba Jaialdiaren barruan\n2019ko ira. 5a, 10:22\nKorrontzi taldeak eta tuba nahiz bonbardino jotzaileek Korrontzi Tuba Band ikuskizuna eskainiko dute urriaren 12an, zapatua, Soreasu antzokian. Dagoeneko eros daitezke sarrerak Kulturaz.eus webgunean, hamar euroren trukean. Urriaren 11tik 13ra izango da X. Tuba Jaialdia.\nKorrontzi taldeak kontzertu benefikoa eskaini zuen 2016an Azpeitian. (Alberto Beloki) Ikusi haundiago | Argazki originala\nUrriaren 11tik 13ra izango da X. Tuba Jaialdia, eta edizio horretako kontzertu berezienaren berri eman dute jaialdiaren antolatzaileek. Izan ere, Bizkaiko Korrontzi taldea Azpeitian izango da aurtengo jaialdian parte hartzen. Folk musika eta trikitia uztartzen ditu Korrontzik, eta haren abestiak tuba bandarako prestatu ditu Juan Carlos Ribellesek. Hain zuzen ere, Korrontzi Tuba Band ikuskizuna eskainiko dute Korrontzik eta tuba nahiz bonbardino jotzaileek.\nEmanaldia urriaren 12an, larunbata, izango da Soreasu antzokian, eta dagoeneko eros daitezke sarrerak Kulturaz.eus atarian. Sarrerek hamar euro balioko dute aurrez, eta hamabi euro egunean bertan. Antolatzaileek azaldu dutenez, Korrontzi Tuba Band ez da izango jaialdiaren barruko kontzertu bakarra; beste hiru kontzertu ere izango dira, gutxienez.


Urtero legez, Lokatza ilusio eta gogoz irten da errepidera - Bergara - Goiena.eus\nUrtero legez, Lokatza ilusio eta gogoz irten da errepidera\nJokin Bereziartua Lizarazu 2009-03-21 20:21\nLau maila ezberdinetan banatuta, guztira 26 txirrindularik osatzen dute aurten Lokatza taldea. Taldeen arabera zehaztu dituzte helburuak. Hala ere, badago elkarte osoak komunean duen helburua: oinarrizko ziklismoa indartzea.\nAurtengo denboraldiaren aurkezpenerako argazkiak ateratzeko Bergarako Errotalde parkea aukeratu zuen Lokatza ziklismo eskolak. Azken egunotan izan dugun eguraldi ona aprobetxatuz, elkarteko txirrindulari taldeetako kideek aurkezpen ekitaldia egin zuten. Zitara elkarteko txirrindulari guztiak agertu ziren, Iñigo Agirrezabal eta Julen Irizar haurren taldeko txirrindulariak izan ezik.\nAurten 26 txirrindulari\nHala, Lokatza ziklismo eskolak 26 txirrindularirekin egingo dio aurre denboraldi berriari. Elkartea sortu zenetik txirrindulari gazteen heziketan parte hartzea izan du helburu, bai kirol arloan eta bai alde pertsonalean. Hau da, gazteei txirrindularitzak kirol moduan dituen baloreak bizitza arruntera aplikatzen irakasteko asmoa dauka elkarteak.\nOinarrizko ziklismoa indartu\nLokatza taldea, urtero moduan, ilusio eta gogo biziz irten da errepidera, lehen aipatu hasierako helburua betetzeko, oinarrizko ziklismoa indartzea, hain zuzen. Elkarte osoak bilatzen duen helburuaz gain, ohikoa denez talde ezberdinen araberako xedeak ere finkatu dituzte. Hala, infantil eta eskola kiroleko taldeen helburuak dira txirrindularitzaren oinarrizko arauak ezagutu eta bizikleta kontrolatzen ikastea.\nKadete mailakoek, berriz, errepidearekin lehen kontaktua egitea dute helburu. Kadeteen artean txirrindulari guztiak dira bergararrak Xabier Gallastegi eta Andoni Rico soraluzetarrak ezik. Eta azkenik, gazte mailakoak profesional mundura hurbiltzen saiatuko dira. Izan ere, probak sakonago prestatzen hasiko dira aurten eta gorputza zaindu behar dutela ikasiko dute. Aipatu proben artean, Gipuzkoako klasika eta Gipuzkoako Itzulia dira urteko lasterketa garrantzitsuenak. Gazte mailakoen artean ere nagusi dira bergararrak, Aitor Laskurain eta Xabier Arantzeta antzuolarrak ezik.\nAristi eta Arantzeta, oso ondo\nHasiberri den denboraldiak Lokatza ziklismo eskolako bi txirrindulari oso sasoi onean daudela erakutsi dute. Hala, Iñigo Larrañaga zuzendari duen kadeteen artean Mikel Aristik hiru proba irabazi ditu dagoeneko.\nBestalde, Iker Sanchezek gidatzen duen gazte mailako ziklisten artean, berriz, Xabier Arantzetak oso ondo dagoela agerian utzi du denboraldiko lehen probetan.


Ukatzaileak - Deia\njuanjo olasagarre 27.02.2021 | 01:08\nKLASE guztietako ukatzaileak daude. Miguel Bose edo Victoria Abrilen klasekoak; Ezker Abertzale inguruko Bilboko Zazpi Kaleetako tabernariaren klasekoak; edo apokaliptiko klasekoak, integratukoak, nahiz eta horiek apokaliptiko izan hondoan. Eskuin mutur klasekoak, eskuin erdikoak, ezker erradikalekoak, ezker epelekoak. Hala ere, denak konspirazioaren paranoiapean bizi dira.\nParanoia horren hondoan argudio hau ageri da: pandemia ez da pandemia, baizik eta gizakion manipulazioa eragiteko aitzakia. Hori da pandemia. Covid-19aren ondorioz ez da hil esan diguten bezainbat jende eta txertoak gizakiok kontrola-tzeko tresna dira, mikrotxipa sartuta, bertsio gordinean, edo esperimentazioaren akuri, leunagoan.\nNonbait ez dute inoiz entzun biopolitika kontzeptua ez Michel Foucaulten izena. Non egon dira ukatzaileak botereek gure bizitzak eta bizimoduak hainbat tresna eta gailuren bidez kontrola-tzen dituztela orain arte ez ohartzeko? Nire buruari galdetzen diot ukatzaileek osasun sistemako txartelik baduten, mugikorrean mapak begiratzen dituzten, googleko kontua erabiliz nabigatzen duten sarean? Eta, berriz galdetzen diot ia Anaia Handiaren erresuma dirudien gizarte honetan zergatik sinesten duten botereek pandemia bat asmatu beharra dutela, eta pandemia sendatzeko txertoak, gizakiok kontrolatzeko? Non bizi izan dira orain arte? Ildo horretan haurren moduko ipuina iruditzen zait txertoarekin batera mikotxip bat sartuko digutela sinestea, noiz eta aspaldi bilakatu garenean mikrotxip hankadun.\nPandemia-ukatzaileak berandu dabiltza ukatzaile izateko. Mendirik urruneneko puntara igorik ere, kontrolatu behar gaituenek jakingo dute non gauden. Kapitalismo berantiarraren arlo honetan, gure bizimodua, maila eta erosotasuna mantendu nahi baditugu, biopolitika zurrunaren pean bizi-tzera beharturik gaude. Beste kontu bat litzateke noraino gauden aurrerabidea deitzen diogun horri uko egin eta beste gizarte bat sortzeko? Apostata da ukatzaile hitzaren beste adiera bat euskaraz. Ukatzaile gutxi daude progresoaren erlijioari apostasia egiteko prest. Ba hori!